LT Europos Sąjungos oficialusis leidinys C 333/1

8-OJO, 9-OJO IR 10-OJO EUROPOS PLĖTROS FONDŲ GALUTINĖS ATASKAITOS. 2010 FINANSINIAI METAI

2011/C 333/01

TURINYS

Ataskaitų pastaba

EPF išteklių panaudojimas ir apskaita

I DALIS EPF metinės ataskaitos. Europos Komisijos valdomos lėšos

1. 8-OJO, 9-OJO IR 10-OJO EUROPOS PLĖTROS FONDŲ FINANSINĖS ATASKAITOS

1.1 8-ojo, 9-ojo ir 10-ojo EPF Suvestinis balansas, ekonominės veiklos rezultatų ataskaita, pinigų srautų ataskaita ir grynojo turto pokyčių ataskaita

1.2 8-asis EPF. Balansas, ekonominės veiklos rezultatų ataskaita ir grynojo turto pokyčių ataskaita

1.3 9-asis EPF. Balansas, ekonominės veiklos rezultatų ataskaita ir grynojo turto pokyčių ataskaita

1.4 10-asis EPF. Balansas, ekonominės veiklos rezultatų ataskaita ir grynojo turto pokyčių ataskaita

1.5 8-ojo, 9-ojo ir 10-ojo EPF Finansinių ataskaitų pastabos

2. FINANSINIO VYKDYMO ATASKAITA

2.1 Asignavimai

2.2 Konsoliduotos ataskaitos

2.3. Kita valdymo informacija

II DALIS EPF metinės ataskaitos. Investicinės priemonės finansinės ataskaitos

3. INVESTICINĖS PRIEMONĖS FINANSINĖS ATASKAITOS

3.1 Pelno ir nuostolio ataskaita

3.2 Balansas

3.3 Įnašų mokėtojų išteklių pokyčių ataskaita

3.4 Pinigų srautų ataskaita

3.5 Finansinių ataskaitų pastabos

I DALIES 2 SKYRIAUS (Finansinio vykdymo ataskaita) Priedas. Padėtis pagal šalis ir priemones

ATASKAITŲ PASTABA

Patvirtinu, kad 8-ojo, 9-ojo ir 10-ojo Europos plėtros fondų 2010 m. metinės ataskaitos parengtos vadovaujantis 10-ojo Europos plėtros fondo finansinio reglamento VIII antraštine dalimi ir finansinių ataskaitų priede nustatytais apskaitos principais, taisyklėmis ir metodais.

Iš įgaliojimus suteikiančio pareigūno ir EIB gavau visą informaciją, kurios patikimumą jie patvirtino, ir kuri būtina, norint parengti ataskaitas, kuriose parodyti Europos plėtros fondų turtas, įsipareigojimai ir biudžeto vykdymas.

Remdamasis šia informacija ir tokiomis patikromis, kurios, mano manymu, būtinos ataskaitoms pasirašyti, tvirtinu, kad esu pagrįstai įsitikinęs, jog ataskaitose visais reikšmingais aspektais parodyta tikra ir teisinga Europos plėtros fondų finansinė padėtis.

[parašas] Philippe TAVERNE Apskaitos pareigūnas

EPF IŠTEKLIŲ PANAUDOJIMAS IR APSKAITA

1. BENDROJI INFORMACIJA

Europos Sąjunga palaiko vystomojo bendradarbiavimo ryšius su daug besivystančių šalių. Jais visų pirma siekiama skatinti ekonominį ir socialinį vystymąsi, ypatingą dėmesį skiriant ilgalaikiam skurdo mažinimui, pagalbą gaunančioms šalims teikiant paramą vystymuisi ir techninę pagalbą. To siekdama Sąjunga drauge su šalimis partnerėmis rengia bendradarbiavimo strategijas ir mobilizuoja finansinius išteklius joms įgyvendinti. Šie vystymuisi skirti Sąjungos ištekliai gaunami iš trijų šaltinių:

— Europos Sąjungos biudžeto,

— Europos plėtros fondo,

— Europos investicijų banko.

Europos plėtros fondas (EPF) yra pagrindinė Sąjungos pagalbos priemonė, skirta vystomajam bendradarbiavimui Afrikos, Karibų ir Ramiojo vandenyno (AKR) valstybėse bei Užjūrio šalyse ir teritorijose (UŠT). 1957 m. Romos sutartyje buvo numatyta sukurti šią priemonę, siekiant teikti techninę ir finansinę pagalbą iš pradžių tik Afrikos šalims, kurios tuo metu dar buvo kolonizuotos ir su kuriomis kai kurias valstybes nares siejo istoriniai ryšiai.

EPF nefinansuojamas iš Europos Sąjungos biudžeto. Jį finansuoja valstybės narės pagal jam taikomą atskirą finansinį reglamentą ir jį valdo specialus komitetas. Europos Komisija yra atsakinga už operacijų, atliekamų su EPF ištekliais, finansinį vykdymą, o Europos investicijų bankas (EIB) valdo investicinę priemonę.

2008–2013 m. AKR valstybėms ir UŠT teikiama geografinė pagalba ir toliau bus daugiausia finansuojama iš EPF. Kiekvienas EPF dažniausiai sudaromas maždaug penkerių metų laikotarpiui. Nuo pirmosios partnerystės konvencijos sudarymo 1964 m. EPF programavimo ciklai paprastai vykdavo po partnerystės susitarimo arba konvencijos ciklų. Kiekvienam EPF taikomas atskiras finansinis reglamentas, pagal kurį reikalaujama parengti kiekvieno atskiro EPF finansines ataskaitas. Atitinkamai rengiamos atskiros kiekvieno EPF Europos Komisijos valdomos dalies finansinės ataskaitos. Šios finansinės ataskaitos taip pat pateikiamos suvestine forma, kad būtų parodyta bendra išteklių, už kuriuos atsakinga Europos Komisija, finansinė padėtis.

Sudarius Kotonu susitarimą buvo sukurta investicinė priemonė. Investicinę priemonę valdo Europos investicijų bankas; ji skirta privačiojo sektoriaus vystymuisi AKR valstybėse remti, daugiausia (tačiau ne vien tik) finansuojant privačiąsias investicijas. Priemonė sukurta kaip atnaujinamas fondas, t. y. grąžinamos paskolos gali būti vėl investuojamos į kitas operacijas, taigi, priemonė yra atsinaujinanti ir finansiškai nepriklausoma. Kadangi investicinės priemonės nevaldo Europos Komisija, ji nekonsoliduota pirmojoje metinių ataskaitų dalyje – 8-ojo, 9-ojo ir 10-ojo EPF finansinėse ataskaitose ir susijusioje finansinio vykdymo ataskaitoje. Investicinės priemonės finansinės ataskaitos į metines ataskaitas įtraukiamos kaip atskira dalis (2 dalis), siekiant parodyti visą EPF paramą vystymuisi. 10-asis EPF apima laikotarpį nuo 2008 iki 2013 m. ir jo bendras biudžetas yra 22 682 mln. EUR. Iš šios sumos 21 966 mln. EUR skiriama AKR šalims, 286 mln. EUR – UŠT ir 430 mln. EUR – Komisijai kaip paramos išlaidos EPF programuoti ir įgyvendinti (1).

2. KAIP FINANSUOJAMAS EPF?

2005 m. gruodžio 15–16 d. Europos Vadovų Taryba priėmė 2007–2013 m. finansinę programą. Taip pat buvo nuspręsta, kad geografinis bendradarbiavimas su AKR valstybėmis nebus įtrauktas į Europos Sąjungos biudžetą, bet 2008–2013 m. toliau bus finansuojamas pagal esamą tarpvyriausybinį EPF.

Europos Sąjungos biudžetas yra metinis ir, remiantis biudžeto metinio periodiškumo principu, išlaidos ir įplaukos planuojamos ir patvirtinamos vieneriems metams. Skirtingai nei Europos Sąjungos biudžetas, EPF veikia daugiamečiu pagrindu. Kiekvienas EPF sudaromas pagal valstybių narių partnerystės susitarimą ir yra susietas su bendru fondu vystomajam bendradarbiavimui vykdyti paprastai penkerių metų laikotarpiu. Kadangi ištekliai skiriami daugiamečiu pagrindu, skirtos lėšos gali būti naudojamos per EPF laikotarpį. Biudžeto vykdymo ataskaitose pabrėžiama, kad EPF biudžetas nėra vienametis, nes EPF biudžeto įvykdymas vertinamas atsižvelgiant į visas fondo lėšas.

EPF ištekliai yra ES valstybių narių ad hoc įnašai. Maždaug kas penkerius metus valstybių narių atstovai tarpvyriausybiniu lygmeniu susitinka, kad nuspręstų dėl bendros sumos, kuri bus skiriama fondui, ir dėl jo vykdymo priežiūros. Tada fondą administruoja Komisija. Kadangi valstybės narės vykdo savo pačių vystymosi ir pagalbos politiką, kuri papildo Sąjungos lygmens politiką, jos turi koordinuoti savo politiką su ES politika, kad būtų užtikrintas jos papildomumas. 2010 m. 9-ajam EPF skirtų įnašų pareikalauta iš 15 dalyvaujančių valstybių narių. 2011 m. bus pareikalauta 10-ajam EPF, kuriame dalyvauja 27 valstybės narės, skirtų pirmųjų įnašų.

Nors dalis 10-ojo EPF lėšų atidėta nenumatytiems poreikiams, didžioji dalis lėšų programuojama pagal orientacines daugiametes programas (šiuo metu programa apima 2008–2013 m.), kurios daugiausia yra geografinės, tačiau taip pat teminės. Komisija atitinkamai priėmė šalies strategijos dokumentus, regiono strategijos dokumentus ir AKR strategijos dokumentus. Kasmet stebima, kaip strategijos įgyvendinamos, ir jos peržiūrimos laikotarpio viduryje (2010 m., peržiūra tebevykdoma) ir laikotarpio pabaigoje (2012 m.). Remdamasi šiomis laikotarpio vidurio ir pabaigos peržiūromis, Komisija Europos Sąjungos vardu gali patikslinti strategijas ir išteklių paskirstymą, atsižvelgdama į esamas reikmes ir susijusių AKR valstybių arba regionų veiklos rezultatus.

Be pirmiau minėtų įnašų, valstybės narės taip pat gali sudaryti bendro finansavimo susitarimus arba mokėti savanoriškus finansinius įnašus EPF.

3. KAIP EPF IŠTEKLIAI VALDOMI IR IŠLEIDŽIAMI?

3.1 Veiklos išlaidos

EPF veiklos išlaidos gali būti įvairių rūšių, atsižvelgiant į tai, kaip pinigai išmokami ir tvarkomi. Remdamasi Finansiniu reglamentu, Komisija EPF išteklius naudoja taikydama šiuos metodus:

decentralizuoto valdymo: šiuo atveju Komisija, atsižvelgdama į susijusio pagalbos gavėjo vietos padėtį, tam tikras didesnes ar mažesnes biudžeto vykdymo užduotis paveda trečiosioms šalims;

centralizuoto valdymo: šiuo atveju biudžetą arba tiesiogiai vykdo Komisijos tarnybos, arba jis vykdomas netiesiogiai, kai Komisija biudžeto vykdymo užduotis perduoda Europos Sąjungos teisės arba nacionalinės teisės subjektams, pavyzdžiui, Europos Sąjungos viešosios teisės įstaigoms arba viešąsias paslaugas teikiančioms įstaigoms;

jungtinio valdymo su tarptautinėmis organizacijomis: pagal šį metodą Komisija tam tikras biudžeto vykdymo užduotis paveda tarptautinėms organizacijoms.

3.2 Įvairūs finansų pareigūnai

Įgaliotas įgaliojimus suteikiantis pareigūnas atsako už visą valdymo procesą, t. y. sprendžia, ką reikia padaryti, kad būtų įvykdyti nustatyti politikos tikslai, ir vadovauja visai veiklai tiek praktiniu, tiek biudžetiniu požiūriu, įskaitant teisinių įsipareigojimų pasirašymą, veiklos rezultatų kontrolę, mokėjimų vykdymą, o prireikus – net lėšų susigrąžinimą.

Europos Sąjungos delegacijos vadovas yra Komisijos ir nacionalinių ar regioninių AKR/UŠT valdžios institucijų ryšius vietoje palaikantis pareigūnas. Jis glaudžiai bendradarbiauja su įgaliotaisiais valstybės ar regiono pareigūnais nustatant įgyvendinimo strategiją ir sektorių politiką, rengiant, nagrinėjant ir peržiūrint EPF programas ir projektus.

Pagalbą gaunančios šalies įgaliojimus suteikiantis valstybės pareigūnas yra kiekvienos AKR valstybės ar UŠT vyriausybės paskirtas vyresnysis pareigūnas. Jis atstovauja savo šalies valdžios institucijoms vykdant visą fondo finansuojamą ir Komisijos bei EIB administruojamą veiklą. Dažniausiai šias funkcijas atlieka vyriausybės narys, paprastai planavimo ar finansų ministras. Įgaliojimus suteikiantis valstybės pareigūnas vykdo administracines, technines ir finansines EPF programų ir projektų valdymo pareigas.

Apskaitos pareigūnas vykdo įgaliojimus suteikiančių pareigūnų pateiktus mokėjimo pavedimus ir vykdomuosius raštus sumoms išieškoti. Jis taip pat yra atsakingas už iždo valdymą, apskaitos taisyklių ir metodų nustatymą, apskaitos sistemų tvirtinimą, apskaitos tvarkymą ir atitinkamų metinių ataskaitų rengimą. Be to, apskaitos pareigūnas turi pasirašyti ataskaitas, pareikšdamas, kad jose parodyta tikra ir teisinga finansinė padėtis.

3.3 EPF išteklių panaudojimas

Didelė dalis AKR valstybėms ir UŠT per EPF skiriamų finansinių išteklių yra dotacijos. Kiekvieno EPF pradžioje Europos Sąjunga informuoja AKR valstybes ir UŠT apie dotacijų, kuriomis fondo veikimo laikotarpiu jos galės naudotis, dydį. Ištekliai skiriami remiantis konkrečiais šalies poreikiais, atsižvelgiant į pačios pagalbą gaunančios šalies politiką ir vystymosi pastangas.

Pagalbą gaunanti šalis parengia bendradarbiavimo strategiją per konsultacijas su savo vystymosi partneriais (donorais) arba po jų. Paprastai į su Europos Sąjungos sudarytas bendradarbiavimo strategijas įtraukiamos pačios šalies vidutinės trukmės vystymosi strategijos, politinės ir socialinės ekonominės padėties analizė, taip pat Europos Sąjungos atliktas įvertinimas. Europos Komisijos tarnybos nacionalinėms valdžios institucijoms teikia techninę paramą rengiant bendradarbiavimo strategijos dokumentą.

Tada bendradarbiavimo strategijai įgyvendinti parengiama nacionalinė orientacinė programa (NOP). NOP apima tuos sektorius ir sritis, kuriems bus suteikta pagalba; joje paaiškinama, kaip pagalba bus įgyvendinti programos tikslai, nurodomas įgyvendinimo grafikas ir, jei tinkama, nurodoma, kaip prireikus į programą bus įtraukti kiti dalyviai, kaip antai tarptautinės organizacijos ar NVO. Šiai bendrajai orientacinei programai taikoma metinė, laikotarpio vidurio ir EPF laikotarpio pabaigos peržiūra ir, prireikus, vykdymo laikotarpiu ji tobulinama ir keičiama.

3.4 Įsipareigojimas naudoti EPF išteklius

EPF ištekliai gali būti naudojami tik tada, kai Komisija ir galimas EPF pinigų gavėjas sudaro rašytinį teisinį įsipareigojimą.

Prieš sudarant teisinį įsipareigojimą (pavyzdžiui, sutartį arba dotacijos susitarimą) su trečiąja šalimi, turi būti įtraukta biudžeto eilutė, kurioje būtų pakankamai lėšų ir pagal kurią būtų galima vykdyti atitinkamą veiklą. Jeigu ši sąlyga tenkinama, reikiamos lėšos turi būti rezervuojamos biudžete kaip apskaitos sistemos biudžetinis įsipareigojimas. Tačiau tai neturi poveikio bendrosioms sąskaitoms (arba didžiajai knygai), nes dar nėra išlaidų. Taip yra todėl, kad EPF apskaitos sistemą sudaro du atskiri, bet susiję elementai:

(a) biudžeto sąskaitos, kuriose pateikiama išsami biudžeto vykdymo informacija; ir

(b) bendrosios sąskaitos, kurių pagrindu rengiamas balansas ir nustatomi ekonominės veiklos rezultatai.

Biudžeto sąskaitose nurodomi įsipareigojimai ir atlikti mokėjimai. Jos grindžiamos pinigų apskaitos principu, kai išlaidų arba pajamų punktas sąskaitose įrašomas tik tuomet, kai pinigai paskiriami, išmokami arba gaunami. Šis apskaitos būdas būdingas viešajam sektoriui, kuriame paprastai daugiausia dėmesio skiriama biudžetui ir jo vykdymui.

Bendrosiose sąskaitose (remiantis kaupiamosios apskaitos principu) parodomos visos finansinių metų išlaidos ir įplaukos (taigi ir ekonominės veiklos rezultatas) ir nustatoma EPF finansinė padėtis, parengiant atitinkamų metų gruodžio 31 d. turto ir įsipareigojimų balansą.

3.5 Mokėjimų vykdymas

Mokėjimai negali būti atlikti, kol įgaliojimus suteikiantis pareigūnas nepatvirtina biudžetinio įsipareigojimo.

Išankstinis finansavimas – tai mokėjimas, kuriuo gavėjui suteikiamas pinigų avansas, t. y. pradinės lėšos. Šios lėšos gali būti padalytos į kelis mokėjimus per konkrečiame išankstinio finansavimo susitarime nustatytą laikotarpį. Pradinės lėšos arba avansas yra naudojamas arba tuo tikslu, kuriam buvo suteiktas susitarime nustatytu laikotarpiu, arba turi būti grąžintas, t. y. jei pagalbos gavėjas nepatiria reikalavimus atitinkančių išlaidų, jis privalo EPF grąžinti išankstinio finansavimo sumą. Taigi išmokėta išankstinio finansavimo suma nėra laikoma galutinėmis išlaidomis tol, kol nėra tenkinamos atitinkamos sutarties sąlygos, ir todėl, kai atliekamas pradinis mokėjimas, balanse priskiriama turtui. Kai patvirtinamos reikalavimus atitinkančios sąnaudos (kurios ekonominės veiklos rezultatų ataskaitoje parodomos kaip išlaidos) ir grąžinamos sumos, išankstinio finansavimo turto suma sumažinama (visiškai arba iš dalies).

Metų pabaigoje reikia įvertinti, kokias reikalavimus atitinkančias išlaidas patyrė EPF lėšų gavėjai, apie kurias dar nepranešta. Remiantis šiais ataskaitinių laikotarpių atskyrimo apskaičiavimais, numatomos reikalavimus atitinkančios sumos įrašomos kaip sukauptos sąnaudos, o reikalavimų neatitinkanti išlaidų dalis lieka sumų, kurių atitiktis reikalavimams turi būti patikrinta, sąskaitose. Šios sumos parodomos prie trumpalaikių įsipareigojimų, kad nebūtų pervertinamas turtas ir įsipareigojimai.

3.6 Nepagrįstai išmokėtų sumų susigrąžinimas

EPF išlaidų atitikimas reikalavimams tikrinamas remiantis taikytinose taisyklėse arba kiekvienos dotacijos sąlygose numatytais patvirtinamaisiais dokumentais. Siekiant optimizuoti kontrolės sistemų sąnaudų ir teikiamos naudos santykį, paskutinių prašomų sumų patvirtinamųjų dokumentų patikros paprastai yra daug nuodugnesnės nei prašomų tarpinių sumų, ir todėl gali padėti aptikti klaidas tarpiniuose mokėjimuose, kurios ištaisomos tikslinant galutinį mokėjimą. Be to, Komisija turi teisę patikrinti patvirtinamųjų dokumentų teisingumą, atlikdama patikras pareiškėjo patalpose finansuojamos veiklos įgyvendinimo metu ir (arba) po to (ex post). Vykdymo laikotarpiu nustatytas klaidas galima ištaisyti tikslinant paskesnes prašomas sumas. Dėl ex post nustatytų klaidų bus rengiamas vykdomasis raštas sumoms išieškoti.

4. ATSKAITOMYBĖ METŲ PABAIGOJE

4.1 Metinės ataskaitos

Apskaitos pareigūnas atsakingas už metinių ataskaitų parengimą ir užtikrinimą, kad jose būtų parodyta tikra ir teisinga EPF finansinė padėtis.

Metinės ataskaitos pateikiamos tokia seka:

I dalis. Europos Komisijos valdomos lėšos — 8-ojo, 9-ojo ir 10-ojo Europos plėtros fondų finansinės ataskaitos — 8-ojo, 9-ojo ir 10-ojo Europos plėtros fondų finansinio vykdymo ataskaita

II dalis. Europos investicijų banko valdomos lėšos — Investicinės priemonės finansinės ataskaitos

Investicinės priemonės finansinės ataskaitos į metines ataskaitas įtraukiamos kaip atskira dalis, siekiant parodyti visą EPF paramą vystymuisi.

Metines ataskaitas iki paskesnių metų liepos 31 d. tvirtina Komisija ir teikia Audito Rūmams auditui atlikti; galiausiai jos teikiamos Tarybai ir Parlamentui, kad jie patvirtintų biudžeto įvykdymą.

4.2 Metinė veiklos ataskaita

Įgaliojimus suteikiantis pareigūnas turi parengti veiklos, už kurią yra atsakingas, metinę veiklos ataskaitą (MVA). Šioje MVA įgaliojimus suteikiantis pareigūnas atsiskaito už politikos srities rezultatus ir pateikia pagrįstą patikinimą, kad jo ataskaitoje apibūdintai veiklai priskirti ištekliai buvo panaudoti pagal paskirtį ir laikantis patikimo finansų valdymo principų ir kad esamos kontrolės procedūros teikia reikiamas garantijas, užtikrinančias susijusių operacijų teisėtumą ir tvarkingumą.

5. AUDITAS IR BIUDŽETO ĮVYKDYMO PATVIRTINIMAS

5.1 Auditas

EPF metines ataskaitas ir išteklių valdymą tikrina išorės auditorius – Europos Audito Rūmai, kurie parengia metinę ataskaitą Tarybai ir Europos Parlamentui. Audito Rūmų pagrindinis uždavinys – atlikti nepriklausomą išorės EPF metinių ataskaitų auditą. Vykdydami veiklą, Audito Rūmai pateikia:

(1) metinę ataskaitą, kurioje pateikia išsamias pastabas dėl metinių ataskaitų ir susijusių operacijų;

(2) nuomonę, pagrįstą atliktu auditu ir pateiktą metinėje ataskaitoje kaip patikinimo pareiškimas, apie i) ataskaitų patikimumą ir ii) susijusių operacijų teisėtumą ir tvarkingumą;

(3) specialiąsias ataskaitas, kuriose pateikiamos audito išvados apie konkrečias valdymo sritis.

Audito Rūmai turi teisę gauti visus dokumentus, kurių reikia jų vykdomo audito metu. Audito Rūmai vykdo visų rūšių EPF veiklos auditą, įskaitant atskirų operacijų ir mokėjimų teisėtumo ir tvarkingumo patikrinimą. Jie taip pat vykdo pačių metinių ataskaitų auditą, prireikus peržiūrėdami atskirus balansus ir ekonominės veiklos rezultatų ataskaitos punktus bei bendrą finansinių ataskaitų pateikimą. Taigi Audito Rūmai gali pateikti savo nuomonę ne tik apie pateiktus duomenis, bet ir apie esamą sistemą bei kontrolę.

5.2 Biudžeto įvykdymo patvirtinimas

Galutine kontrole patvirtinamas atitinkamų finansinių metų EPF išteklių finansinis įvykdymas. EPF biudžeto įvykdymą tvirtina Europos Parlamentas. Tai reiškia, kad atlikus auditą ir baigus rengti metines ataskaitas, Taryba turi pateikti rekomendacijas, o Parlamentas tada turi nuspręsti, ar patvirtinti praėjusių finansinių metų Komisijos EPF išteklių finansinį įvykdymą. Šis sprendimas grindžiamas ataskaitų peržiūra, Audito Rūmų metine ataskaita (į kurią įtrauktas oficialus patikinimo pareiškimas) ir Komisijos atsakymais, taip pat remiantis Komisijai skirtais klausimais ir prašymais pateikti papildomos informacijos.

Biudžeto įvykdymo patvirtinimas rodo politinį finansinio įvykdymo išorės kontrolės aspektą ir yra sprendimas, kuriuo Europos Parlamentas, remdamasis Tarybos rekomendacija, atleidžia Komisiją nuo atsakomybės už atitinkamų finansinių metų finansinio vykdymo valdymą. Galimas vienas iš dviejų šios biudžeto įvykdymo patvirtinimo procedūros rezultatų: biudžeto įvykdymas patvirtinamas arba biudžeto įvykdymo patvirtinimas atidedamas. Patvirtindamas biudžeto įvykdymą Parlamentas gali pateikti jo nuomone svarbias pastabas, dažnai gali nurodyti rekomenduojamus veiksmus, kurių turi imtis Komisija. Komisija tolesnių veiksmų ataskaitoje nurodo priemones, kurių imtasi, ir nustato veiksmų planą, kurį siunčia Parlamentui ir Tarybai.

I DALIS

EPF METINĖS ATASKAITOS. EUROPOS KOMISIJOS VALDOMOS LĖŠOS (2)

1. 8-OJO, 9-OJO IR 10-OJO EUROPOS PLĖTROS FONDŲ FINANSINĖS ATASKAITOS

1.1 8-OJO, 9-OJO IR 10-OJO EPF SUVESTINIS BALANSAS, EKONOMINĖS VEIKLOS REZULTATŲ ATASKAITA, PINIGŲ SRAUTŲ ATASKAITA IR GRYNOJO TURTO POKYČIŲ ATASKAITA

8-ojo, 9-ojo ir 10-ojo EPF

SUVESTINIS BALANSAS

(Mln. EUR) Pastaba 2010 12 31 2009 12 31 ILGALAIKIS TURTAS Ilgalaikis išankstinis finansavimas 2.1 353 196 TRUMPALAIKIS TURTAS Trumpalaikis išankstinis finansavimas 2.2 1 096 800 Trumpalaikės gautinos sumos 2.3 247 66 Pinigai ir pinigų ekvivalentai 2.5 808 523 Iš viso turto 2 503 1 585 TRUMPALAIKIAI ĮSIPAREIGOJIMAI Trumpalaikės mokėtinos sumos 2.6 (1 045) (860) Iš viso įsipareigojimų (1 045) (860) Grynasis turtas 1 458 724 FONDAI IR REZERVAI Pareikalautasis fondo kapitalas 2.7 23 879 20 381 Kiti rezervai 2.8 2 252 2 252 Iš ankstesnių metų perkelti ekonominės veiklos rezultatai (21 909) (18 814) Ekonominės veiklos metinis rezultatas (2 765) (3 094) Grynasis turtas 1 458 724





8-ojo, 9-ojo ir 10-ojo EPF

SUVESTINĖ EKONOMINĖS VEIKLOS REZULTATŲ ATASKAITA

(Mln. EUR) Pastaba 2010 m. 2009 m. VEIKLOS ĮPLAUKOS 3.1 140 49 VEIKLOS IŠLAIDOS Veiklos išlaidos 3.2 (2 914) (3 103) Administracinės išlaidos 3.3 (86) (90) Pagrindinės veiklos perteklius (deficitas) (2 860) (3 144) Finansinės įplaukos 3.4 95 49 Finansinės veiklos perteklius (deficitas) 95 49 Ekonominės veiklos metų rezultatas (2 765) (3 094)





8-ojo, 9-ojo ir 10-ojo EPF

SUVESTINĖ PINIGŲ SRAUTŲ ATASKAITA

(Mln. EUR) Pastaba 2010 m. 2009 m. Ekonominės veiklos metų rezultatas (2 765) (3 094) PAGRINDINĖ VEIKLA 4.2 Įprastiniai valstybių narių įnašai 3 420 3 294 Bendro finansavimo valstybių narių įnašai 65 2 Gautinų sumų vertės sumažėjimo nuostoliai (vertės atkūrimas) 2 0 Ilgalaikio išankstinio finansavimo (padidėjimas) sumažėjimas (157) 72 Trumpalaikio išankstinio finansavimo (padidėjimas) sumažėjimas (296) (150) Trumpalaikių gautinų sumų (padidėjimas) sumažėjimas (62) (45) Trumpalaikių mokėtinų sumų padidėjimas (sumažėjimas) 78 152 Grynieji pinigų srautai 285 230 Grynasis pinigų ir pinigų ekvivalentų padidėjimas (sumažėjimas) 285 230 Pinigai ir pinigų ekvivalentai metų pradžioje 2.5 ir 4.3 523 293 Pinigai ir pinigų ekvivalentai metų pabaigoje 2.5 808 523





8-ojo, 9-ojo ir 10-ojo EPF

SUVESTINĖ GRYNOJO TURTO POKYČIŲ ATASKAITA

(Mln. EUR) Fondo kapitalas Nepareikalautosios lėšos Pareikalautasis fondo kapitalas Sukaupti rezervai Kiti rezervai Iš viso grynojo turto (a) (b) (c) = (a) – (b) (d) (e) (c) + (d) + (e) Likutis 2008 m. Gruodžio 31 d. 45 694 28 615 17 079 (18 814) 2 252 517 Kapitalo padidėjimas – įprastiniai įnašai — (3 300) 3 300 — — 3 300 Kapitalo padidėjimas – bendro finansavimo įnašai 68 66 2 — — 2 Ekonominės veiklos metų rezultatas — — — (3 094) — (3 094) Likutis 2009 m. Gruodžio 31 d. 45 761 25 381 20 381 (21 909) 2 252 724 Kapitalo padidėjimas – įprastiniai įnašai — (3 500) 3 500 — — 3 500 Bendro finansavimo įnašų perklasifikavimas (3) (70) (69) (2) — — (2) Ekonominės veiklos metų rezultatas — — — (2 765) — (2 765) Likutis 2010 m. Gruodžio 31 d. 45 691 21 812 23 879 (24 674) 2 252 1 458

1.2 8-ASIS EPF. BALANSAS, EKONOMINĖS VEIKLOS REZULTATŲ ATASKAITA IR GRYNOJO TURTO POKYČIŲ ATASKAITA

8-ojo EPF

BALANSAS

(Mln. EUR) Pastaba 2010 12 31 2009 12 31 TRUMPALAIKIS TURTAS Trumpalaikis išankstinis finansavimas 2.2 100 54 Trumpalaikės gautinos sumos 2.3 9 6 Jungiamosios sąskaitos 2.4 497 708 Iš viso turto 605 768 TRUMPALAIKIAI ĮSIPAREIGOJIMAI Trumpalaikės mokėtinos sumos 2.6 (45) (65) Iš viso įsipareigojimų (45) (65) Grynasis turtas 560 703 FONDAI IR REZERVAI Pareikalautasis fondo kapitalas 2.7 12 840 12 840 Kiti rezervai 2.8 (2 237) (2 153) Iš ankstesnių metų perkelti ekonominės veiklos rezultatai (9 985) (9 825) Ekonominės veiklos metų rezultatas (58) (159) Grynasis turtas 560 703





8-ojo EPF

EKONOMINĖS VEIKLOS REZULTATŲ ATASKAITA

(Mln. EUR) Pastaba 2010 m. 2009 m. VEIKLOS ĮPLAUKOS 3.1 54 20 VEIKLOS IŠLAIDOS 3.2 (116) (180) Pagrindinės veiklos perteklius (deficitas) (61) (160) Finansinės įplaukos 3.4 4 1 Finansinės veiklos perteklius (deficitas) 4 1 Ekonominės veiklos metų rezultatas (58) (159)





8-ojo EPF

GRYNOJO TURTO POKYČIŲ ATASKAITA

(Mln. EUR) Fondo kapitalas Nepareikalautosios lėšos Pareikalautasis fondo kapitalas Sukaupti rezervai Kiti rezervai Iš viso grynojo turto (a) (b) (c) = (a) – (b) (d) (e) (c) + (d) + (e) Likutis 2008 m. Gruodžio 31 d. 12 840 — 12 840 (9 825) (2 153) 862 Kapitalo padidėjimas – įprastiniai įnašai — — — — — — Ekonominės veiklos metų rezultatas — — — (159) — (159) Likutis 2009 m. Gruodžio 31 d. 12 840 — 12 840 (9 985) (2 153) 703 Kapitalo padidėjimas – įprastiniai įnašai — — — — — — Perkėlimas į 10-ąjį EPF — — — — (85) (85) Ekonominės veiklos metų rezultatas — — — (58) — (58) Likutis 2010 m. Gruodžio 31 d. 12 840 — 12 840 (10 042) (2 237) 560

1.3 9-ASIS EPF. BALANSAS, EKONOMINĖS VEIKLOS REZULTATŲ ATASKAITA IR GRYNOJO TURTO POKYČIŲ ATASKAITA

9-ojo EPF

BALANSAS

(Mln. EUR) Pastaba 2010 12 31 2009 12 31 ILGALAIKIS TURTAS Ilgalaikis išankstinis finansavimas 2.1 158 129 TRUMPALAIKIS TURTAS Trumpalaikis išankstinis finansavimas 2.2 742 507 Trumpalaikės gautinos sumos 2.3 233 59 Jungiamosios sąskaitos 2.4 2 516 653 Pinigai ir pinigų ekvivalentai 2.5 7 11 Iš viso turto 3 655 1 359 TRUMPALAIKIAI ĮSIPAREIGOJIMAI Trumpalaikės mokėtinos sumos 2.6 (392) (366) Iš viso įsipareigojimų (392) (366) Grynasis turtas 3 263 993 FONDAI IR REZERVAI Pareikalautasis fondo kapitalas 2.7 11 039 7 539 Kiti rezervai 2.8 4 157 4 308 Iš ankstesnių metų perkelti ekonominės veiklos rezultatai (10 854) (8 970) Ekonominės veiklos metų rezultatas (1 078) (1 884) Grynasis turtas 3 263 993





9-ojo EPF

EKONOMINĖS VEIKLOS REZULTATŲ ATASKAITA

(Mln. EUR) Pastaba 2010 m. 2009 m. VEIKLOS ĮPLAUKOS 3.1 82 26 VEIKLOS IŠLAIDOS Veiklos išlaidos 3.2 (1 230) (1 880) Administracinės išlaidos 3.3 (6) (77) Pagrindinės veiklos perteklius (deficitas) (1 155) (1 931) Finansinės įplaukos 3.4 77 47 Finansinės veiklos perteklius (deficitas) 77 47 Ekonominės veiklos metų rezultatas (1 078) (1 884)





9-ojo EPF

GRYNOJO TURTO POKYČIŲ ATASKAITA

(Mln. EUR) Fondo kapitalas Nepareikalautosios lėšos Pareikalautasis fondo kapitalas Sukaupti rezervai Kiti rezervai Iš viso grynojo turto (a) (b) (c) = (a) – (b) (d) (e) (c) + (d) + (e) Likutis 2008 m. Gruodžio 31 d. 11 699 7 460 4 239 (8 970) 4 308 (424) Kapitalo padidėjimas – įprastiniai įnašai — (3 300) 3 300 — — 3 300 Ekonominės veiklos metų rezultatas — — — (1 884) — (1 884) Likutis 2009 m. Gruodžio 31 d. 11 699 4 160 7 539 (10 854) 4 308 993 Kapitalo padidėjimas – įprastiniai įnašai — (3 500) 3 500 — — 3 500 Perkėlimas į 10-ąjį EPF — — — — (151) (151) Ekonominės veiklos metų rezultatas — — — (1 078) — (1 078) Likutis 2010 m. Gruodžio 31 d. 11 699 660 11 039 (11 932) 4 157 3 263

1.4 10-ASIS EPF. BALANSAS, EKONOMINĖS VEIKLOS REZULTATŲ ATASKAITA IR GRYNOJO TURTO POKYČIŲ ATASKAITA

10-ojo EPF

BALANSAS

(Mln. EUR) Pastaba 2010 12 31 2009 12 31 ILGALAIKIS TURTAS Ilgalaikis išankstinis finansavimas 2.1 195 67 TRUMPALAIKIS TURTAS Trumpalaikis išankstinis finansavimas 2.2 255 239 Trumpalaikės gautinos sumos 2.3 5 1 Pinigai ir pinigų ekvivalentai 2.5 801 512 Iš viso turto 1 255 819 TRUMPALAIKIAI ĮSIPAREIGOJIMAI Trumpalaikės mokėtinos sumos 2.6 (608) (430) Jungiamosios sąskaitos 2.4 (3 013) (1 361) Iš viso įsipareigojimų (3 621) (1 791) Grynasis turtas (2 366) (971) FONDAI IR REZERVAI Pareikalautasis fondo kapitalas 2.7 — 2 Kiti rezervai 2.8 333 97 Iš ankstesnių metų perkelti ekonominės veiklos rezultatai (1 070) (19) Ekonominės veiklos metų rezultatas (1 629) (1 051) Grynasis turtas (4) (2 366) (971)





10-ojo EPF

EKONOMINĖS VEIKLOS REZULTATŲ ATASKAITA

(Mln. EUR) Pastaba 2010 m. 2009 m. VEIKLOS ĮPLAUKOS 3.1 4 2 VEIKLOS IŠLAIDOS Veiklos išlaidos 3.2 (1 567) (1 042) Administracinės išlaidos 3.3 (80) (13) Pagrindinės veiklos perteklius (deficitas) (1 643) (1 053) Finansinės įplaukos 3.4 14 2 Finansinės veiklos perteklius (deficitas) 14 2 Ekonominės veiklos metų rezultatas (1 629) (1 051)





10-ojo EPF

GRYNOJO TURTO POKYČIŲ ATASKAITA

(Mln. EUR) Fondo kapitalas Nepareikalautosios lėšos Pareikalautasis fondo kapitalas Sukaupti rezervai Kiti rezervai Iš viso grynojo turto (a) (b) (c) = (a) – (b) (d) (e) (c) + (d) + (e) Likutis 2008 m. Gruodžio 31 d. 21 154 21 154 — (19) 97 78 Kapitalo padidėjimas – įprastiniai įnašai — — — — — — Kapitalo padidėjimas – bendro finansavimo įnašai 68 66 2 — — 2 Ekonominės veiklos metų rezultatas — — — (1 051) — (1 051) Likutis 2009 m. Gruodžio 31 d. 21 222 21 221 2 (1 070) 97 (971) Kapitalo padidėjimas – įprastiniai įnašai — — — — — — Bendro finansavimo įnašų perklasifikavimas (5) (70) (69) (2) — — (2) Perkėlimas iš 8-ojo ir 9-ojo EPF — — — — 236 236 Ekonominės veiklos metų rezultatas — — — (1 629) — (1 629) Likutis 2010 m. Gruodžio 31 d. 21 152 21 152 — (2 699) 333 (2 366)

1.5 8-OJO, 9-OJO IR 10-OJO EPF FINANSINIŲ ATASKAITŲ PASTABOS

1. SVARBIAUSI APSKAITOS PRINCIPAI

1.1. TEISINĖS NUOSTATOS IR FINANSINIS REGLAMENTAS

Finansinės ataskaitos parengtos pagal 10-ajam EPF taikomą finansinį reglamentą. Remiantis šio reglamento 121 straipsnio nuostatomis, finansinės ataskaitos parengtos vadovaujantis kaupiamosios apskaitos principais.

Šios finansinės ataskaitos parengtos laikantis EPF apskaitos taisyklių ir metodų, parengtų pagal Tarptautinius viešojo sektoriaus apskaitos standartus (TVSAS) arba netiesiogiai – pagal Tarptautinius finansinės atskaitomybės standartus (TFAS), kuriuos atitinkamai paskelbė Tarptautinė viešojo sektoriaus apskaitos standartų valdyba ir Tarptautinė apskaitos standartų valdyba. EPF apskaitos pareigūno priimtos vertinimo taisyklės ir apskaitos metodai buvo taikomi tai EPF išteklių daliai, už kurios finansinį valdymą atsakinga Europos Komisija.

EPF apskaitos pareigūnas negalutines ataskaitas privalo iki kitų metų kovo 31 d. pateikti Audito Rūmams auditui atlikti, o Audito Rūmai pateikia Komisijai savo pastabas apie ataskaitas iki birželio 15 d. (125 straipsnis). Remdamasi šiomis pastabomis, Komisija patvirtina galutines ataskaitas iki liepos 31 d. ir išsiunčia jas Europos Parlamentui, Tarybai ir Audito Rūmams. Iki lapkričio 15 d. ataskaitos paskelbiamos Oficialiajame leidinyje kartu su Audito Rūmų patikinimo pareiškimu dėl tos EPF išteklių dalies, už kurios finansinį valdymą atsakinga Komisija.

1.2. APSKAITOS PRINCIPAI

Finansinių ataskaitų tikslas – pateikti plačiam vartotojų ratui naudingos informacijos apie subjekto finansinę padėtį, veiklos rezultatus ir pinigų srautus. Konkrečiai viešojo sektoriaus subjektų, pvz., EPF, atveju tikslai – teikti informaciją, kuri būtų naudinga priimant sprendimus, ir parodyti subjekto atskaitomybę už jam pavestus išteklius.

Kad finansinėse ataskaitose būtų parodyta tikra ir teisinga padėtis, jose turi būti pateikiama ne tik svarbi organizacijos veiklos pobūdį ir mastą apibūdinanti informacija, paaiškinama, kaip organizacija finansuojama, ir pateikiama galutinė informacija apie jos operacijas, bet tai turi būti daroma aiškiai ir suprantamai, kad būtų galima palyginti finansinių metų rezultatus. Šis dokumentas parengtas atsižvelgiant į minėtuosius tikslus.

EPF apskaitos sistemą sudaro bendrosios sąskaitos ir biudžeto sąskaitos. Biudžeto sąskaitose išsamiai nurodyta biudžeto vykdymo padėtis. Jos grindžiamos pinigų apskaitos principu. Finansinės ataskaitos rengiamos remiantis bendrosiomis sąskaitomis, nes jose nurodomos visos finansinių metų išlaidos ir pajamos, remiantis kaupiamosios apskaitos taisyklėmis, o šių ataskaitų paskirtis – parodyti finansinę padėtį gruodžio 31 d. balanso pavidalu.

10-ojo EPF finansinio reglamento 120 straipsnyje išdėstyti šie apskaitos principai, taikytini rengiant finansines ataskaitas:

— veiklos tęstinumo,

— atsargumo,

— apskaitos metodų nuoseklumo,

— informacijos palyginamumo,

— reikšmingumo,

— tarpuskaitos netaikymo,

— turinio viršenybės prieš formą,

— kaupiamosios apskaitos.

1.3. ATASKAITŲ RENGIMO PAGRINDAS

1.3.1. Funkcinė ir ataskaitose naudojama valiuta

Euras yra EPF funkcinė ir ataskaitose naudojama valiuta, todėl finansinių ataskaitų duomenys pateikiami milijonais eurų.

1.3.2. Valiuta ir perskaičiavimo pagrindas

Operacijos užsienio valiuta yra perskaičiuojamos eurais, taikant operacijų dieną galiojančius valiutos kursus. Valiutos keitimo pelnas ir nuostoliai, patirti vykdant operacijas užsienio valiuta ir perskaičiuojant piniginį turtą ir įsipareigojimus užsienio valiuta, taikant metų pabaigoje galiojančius valiutos kursus, yra pripažįstami ekonominės veiklos rezultatų ataskaitoje.

Piniginio turto ir įsipareigojimų užsienio valiuta likučiai metų pabaigoje perskaičiuojami į eurus toliau pateikiamu gruodžio 31 d. galiojančiu valiutos kursu.

Valiuta 2010 12 31 2009 12 31 BGN 1,9558 1,9558 CZK 25,0610 26,4730 DKK 7,4535 7,4418 EEK 15,6466 15,6466 GBP 0,8607 0,8881 HUF 277,9500 270,4200 LVL 0,7094 0,7093 LTL 3,4528 3,4528 PLN 3,9750 4,1045 RON 4,2620 4,2363 SEK 8,9655 10,2520 CHF 1,2504 1,4836 JPY 108,6500 133,1600 USD 1,3362 1,4406

1.3.3. Įverčių taikymas

Pagal Tarptautinius viešojo sektoriaus apskaitos standartus ir bendruosius apskaitos principus finansinėse ataskaitose nurodomos sumos būtinai turi būti pagrįstos įverčiais ir vadovybės prielaidomis, pagrįstais patikimiausia turima informacija. Svarbūs įverčiai turi apimti bent jau šiuos elementus: atidėjiniams skirtas sumas, nuostolius dėl gautinų sumų vertės sumažėjimo ir sukauptas sąnaudas. Faktiniai rezultatai gali skirtis nuo šių įverčių. Įverčių pokyčiai parodomi tuo laikotarpiu, kuriuo jie tampa žinomi.

1.4. BALANSAS

1.4.1. Išankstinio finansavimo sumos

Išankstinis finansavimas – tai mokėjimas, kuriuo gavėjui suteikiamas pinigų avansas, t. y. pradinės lėšos. Šios lėšos gali būti padalytos į kelis mokėjimus per konkrečiame išankstinio finansavimo susitarime nustatytą laikotarpį. Suteiktos lėšos arba išankstinis mokėjimas yra grąžinami arba naudojami tuo tikslu, kuriuo buvo išmokėti per susitarime nustatytą laikotarpį. Jeigu gavėjas nepatiria reikalavimus atitinkančių išlaidų, jis turi išankstinį finansavimą grąžinti EPF. Patvirtinus reikalavimus atitinkančias sąnaudas ir grąžintas sumas, (visiškai arba iš dalies) mažinama išankstinio finansavimo suma.

Metų pabaigoje likusios išankstinio finansavimo sumos nustatomos iš pradinės (-ių) išmokėtos (-ų) sumos (-ų) atėmus: grąžintas sumas, išmokėtas reikalavimus atitinkančias sumas, metų pabaigoje dar nepadengtas apskaičiuotas reikalavimus atitinkančias sumas ir vertės sumažėjimą.

Palūkanos už išankstinio finansavimo lėšas pripažįstamos jų priskaičiavimo metu pagal atitinkamo susitarimo nuostatas. Metų pabaigoje sukauptos įplaukos iš palūkanų įvertinamos remiantis kuo patikimesne informacija.

1.4.2. Gautinos sumos

Gautinos sumos apskaitomos pradine suma, atėmus vertės sumažinimą. Gautinų sumų vertė sumažinama tada, kai yra objektyvių įrodymų, kad visa gautina suma pagal pradinio dydžio gautinų sumų sąlygas negalės būti surinkta. Vertės sumažinimo suma lygi turto apskaitinės vertės ir atsiperkamosios vertės, įvertintos būsimų pinigų srautų dabartine verte, diskontuota panašiems skolininkams taikoma rinkos palūkanų norma, skirtumui. Taip pat pripažįstamas neįvykdytų vykdomųjų raštų sumoms išieškoti, kuriems dar nebuvo taikomas specialus vertės sumažinimas, bendras vertės sumažinimas. Šis bendras vertės sumažinimas grindžiamas ankstesnėmis nuostolių normomis. Vertės sumažinimo suma pripažįstama ekonominės veiklos rezultatų ataskaitoje.

1.4.3. Pinigai ir pinigų ekvivalentai

Pinigai ir pinigų ekvivalentai yra finansinės priemonės, apibrėžiamos kaip trumpalaikis turtas. Jie apima pinigus kasoje, bankuose laikomus indėlius iki pareikalavimo ir kitas trumpalaikes itin likvidžias investicijas, kurių pradinis terminas ne ilgesnis kaip trys mėnesiai.

1.4.4. Mokėtinos sumos

Didelė EPF mokėtinų sumų dalis nėra susijusi su prekių arba paslaugų pirkimu, o yra neapmokėti dotacijų arba kitokio finansavimo gavėjų prašymai kompensuoti išlaidas. Jos nurodomos kaip mokėtinos sumos, lygios prašomai sumai, kai gaunamas prašymas kompensuoti išlaidas, o atlikus patikrinimą, atitinkamų finansų specialistų pripažįstamos atitinkančiomis reikalavimus. Šiame etape jos vertinamos patvirtintos ir reikalavimus atitinkančios sumos dydžiu.

Mokėtinos sumos, susijusios su prekių ir paslaugų pirkimu, nurodomos pradine suma gavus sąskaitą, o susijusios išlaidos įtraukiamos į apskaitą, kai prekės yra pristatomos arba paslaugos suteikiamos ir priimamos.

1.4.5. Atidėjiniai

Atidėjiniai pripažįstami tuomet, kai EPF turi dabartinį teisinį arba konstruktyvų įsipareigojimą trečiųjų šalių atžvilgiu, susijusį su praeities įvykiais, ir labai tikėtina, kad tam įsipareigojimui įvykdyti bus reikalingos išteklių išmokos, o suma gali būti patikimai įvertinta. Atidėjinio suma yra geriausias išlaidų, kurios, kaip numatoma, gali būti reikalingos ataskaitos pateikimo dieną turimam įsipareigojimui padengti, įvertis.

1.4.6. Sukauptos ir būsimųjų laikotarpių pajamos bei sąnaudos

Kaupiamosios apskaitos esmė – užtikrinti, kad operacijos būtų įrašomos tais apskaitos metais, su kuriais jos susijusios. Tai vadinamoji atskyrimo užduotis. Ypač svarbu įvertinti, kokias reikalavimus atitinkančias išlaidas patyrė EPF lėšų gavėjai, apie kurias jie dar nepranešė EPF (sukauptos sąnaudos). Kai kurie mokėjimai, atvirkščiai, atlikti einamaisiais metais ir yra susiję su tolesniais laikotarpiais (būsimųjų laikotarpių sąnaudos). Tokios sumos turi būti nustatytos ir įtrauktos į tolesnį (-ius) laikotarpį (-ius).

Vadovaujantis EPF apskaitos taisyklėmis, operacijos ir įvykiai finansinėse ataskaitose pripažįstami tuo laikotarpiu, su kuriuo jie susiję. Sukauptos išlaidos apskaitos laikotarpio pabaigoje nurodomos remiantis įvertinta pervedimo įsipareigojimo, kuris turi būti atliktas per tam tikrą laikotarpį, suma. Sukauptos išlaidos skaičiuojamos pagal išsamias Komisijos parengtas veiklos ir praktines gaires, kurių tikslas – užtikrinti, kad finansinėse ataskaitose būtų nurodyta tikra ir teisinga padėtis.

Įplaukos taip pat apskaitomos tuo laikotarpiu, su kuriuo jos susijusios. Metų pabaigoje, jeigu sąskaita dar neišrašyta, tačiau paslauga jau suteikta, EPF pristatė prekes arba yra sudarytas sutartinis susitarimas (t. y. darant nuorodą į sutartį), finansinėse atskaitose bus pripažintos sukauptos pajamos.

Be to, metų pabaigoje, jeigu sąskaita išrašyta, tačiau paslaugos dar nesuteiktos arba prekės dar nepristatytos, įplaukos bus atidėtos ir pripažintos per kitą apskaitos laikotarpį.

1.5. EKONOMINĖS VEIKLOS REZULTATŲ ATASKAITA

1.5.1. Įplaukos

Europos plėtros fondas įplaukų biudžeto neturi. Valstybių narių įprastiniai įnašai laikomi fondo kapitalu. Įplaukas sudaro išlaidų susigrąžinimas ir pajamos iš palūkanų.

Išlaidų susigrąžinimas

Dėl operacijų, už kurias kompensuojami pirmiau iš EPF biudžeto galutiniam gavėjui arba trečiajai šaliai atlikti mokėjimai, pateikiami vykdomieji raštai sumoms išieškoti ir nustatomos iš tolesnių išmokų atskaitomos sumos apskaitomos taip:

— išlaidų susigrąžinimas: pagal pateiktą vykdomąjį raštą sumoms išieškoti gautina suma su atitinkamu įrašu parodoma kaip pajamos tų metų ekonominės veiklos rezultatų ataskaitoje; arba

— išankstinio finansavimo sumų susigrąžinimas: šiuo atveju suma įtraukiama į balanso išankstinio finansavimo išlaidų kategoriją.

Pajamos iš palūkanų

Pajamos iš palūkanų pripažįstamos ekonominės veiklos rezultatų ataskaitoje taikant faktinių palūkanų metodą. EPF pajamas iš palūkanų sudaro palūkanos, gautos arba gautinos dėl pinigų likučių ir komerciniuose bankuose laikomų indėlių iki pareikalavimo, taip pat dėl pavėluoto išmokų mokėjimo EPF. Pajamos iš palūkanų pripažįstamos tada, kai jos atsiranda.

1.5.2 Išlaidos

Su prekyba susijusios išlaidos, patiriamos perkant prekes ir paslaugas, yra pripažįstamos, kai prekės pristatomos ir priimamos. Jos vertinamos pradine sąskaitoje nurodyta verte.

Su prekyba nesusijusios išlaidos sudaro didžiąją dalį EPF išlaidų. Jos susijusios su pervedimais gavėjams ir gali būti trijų rūšių: teisės į gautinas sumas, pervedimai pagal susitarimą ir atskiros dotacijos, arba įnašai ir dovanojamos lėšos.

Pervedimai pripažįstami išlaidomis tą laikotarpį, kurį įvyko įvykiai, dėl kurių buvo atliktas pervedimas, jeigu tik pervedimo pobūdis yra leidžiamas pagal teisės aktus (Finansinį reglamentą arba kitus teisės aktus) arba yra pasirašyta sutartis, pagal kurią leidžiama atlikti pervedimą, taip pat gavėjas atitiko visus tinkamumo kriterijus ir galima pagrįstai apskaičiuoti sumą.

Kai gaunamas bet koks pripažinimo kriterijus atitinkantis prašymas atlikti mokėjimą arba kompensuoti išlaidas, jis pripažįstamas išlaidomis, lygiomis reikalavimus atitinkančiai sumai. Reikalavimus atitinkančios išlaidos, kurios turi būti kompensuotos gavėjams, tačiau apie kurias dar nėra pranešta, metų pabaigoje yra įvertinamos ir įrašomos kaip sukauptos išlaidos.

Palūkanų išlaidos

Palūkanų išlaidos pripažįstamos ekonominės veiklos rezultatų ataskaitoje, taikant faktinių palūkanų metodą. Palūkanų išlaidas sudaro sumokėtos arba mokėtinos palūkanos ir jos pripažįstamos tada, kai atsiranda.

1.6. NEAPIBRĖŽTASIS TURTAS IR NEAPIBRĖŽTIEJI ĮSIPAREIGOJIMAI

1.6.1. Neapibrėžtasis turtas

Neapibrėžtasis turtas – dėl praeities įvykių galintis atsirasti turtas, kurio buvimas bus patvirtintas tiktai įvykus arba neįvykus vienam ar daugiau nevisiškai EPF kontroliuojamų neapibrėžtų būsimų įvykių. Neapibrėžtasis turtas parodomas, kai tikimasi gauti ekonominės naudos arba turėti naudojimo galimybių.

Neapibrėžtas turtas vertinamas kiekvieną balanso sudarymo dieną, siekiant užtikrinti, kad pokyčiai būtų tinkamai parodyti finansinėse ataskaitose. Jeigu iš esmės neabejojama, kad bus gauta ekonominės naudos arba atsiras naudojimo galimybių, o turto vertė gali būti patikimai įvertinta, turtas ir su juo susijusios įplaukos pripažįstamos to laikotarpio, per kurį atsiranda šių pokyčių, finansinėse ataskaitose.

Garantijos yra dėl praeities įvykių galintis atsirasti turtas, kurio buvimas bus patvirtintas tik įvykus arba neįvykus garantuojamam įvykiui. Todėl garantijos gali būti laikomos neapibrėžtuoju turtu. Garantijos galiojimas baigiasi, kai nebelieka garantuojamojo įvykio. Ji pradedama vykdyti, kai laikomasi sąlygų, pagal kurias leidžiama pateikti garantui prašymą atlikti mokėjimą.

1.6.2. Neapibrėžtieji įsipareigojimai

Neapibrėžtasis įsipareigojimas – dėl praeities įvykių galintis atsirasti įsipareigojimas, kurio buvimas bus patvirtintas tiktai įvykus arba neįvykus vienam ar daugiau nevisiškai EPF kontroliuojamų neapibrėžtų būsimų įvykių, arba dabartinis įsipareigojimas, kuris atsiranda dėl praeities įvykių, bet nepripažįstamas, nes nėra tikėtina, kad įsipareigojimui įvykdyti bus reikalingi ekonominę naudą teikiantys ištekliai arba naudojimo galimybės arba, retais atvejais, kai įsipareigojimo suma negali būti pakankamai patikimai nustatyta. Neapibrėžtasis įsipareigojimas parodomas, nebent ekonominę naudą teikiančių išteklių išmokų arba naudojimo galimybių tikimybė yra maža.

Neapibrėžtieji įsipareigojimai vertinami kiekvieną balanso sudarymo dieną, siekiant nustatyti, ar galima tikėtis ekonominę naudą teikiančių išteklių išmokų arba naudojimo galimybių. Jeigu tampa tikėtina, kad punktui, kuris vertinamas kaip neapibrėžtasis įsipareigojimas, prireiks ekonominę naudą teikiančių išteklių išmokų arba naudojimo galimybių, tikimybės atsiradimo laikotarpio finansinėse ataskaitose padaromas atidėjinys.

2. BALANSO PASTABOS

ILGALAIKIS TURTAS

2.1 ILGALAIKIS IŠANKSTINIS FINANSAVIMAS

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Ilgalaikis išankstinis finansavimas — 158 195 353 196 Iš viso — 158 195 353 196

Pagal daugumą sutarčių numatoma, kad išankstiniai mokėjimai atliekami iki darbų pradžios, tiekiamų prekių pristatymo arba paslaugų suteikimo. Kartais sutartyse numatytų įmokų tvarkaraštyje numatoma atlikti mokėjimus atsižvelgiant į pažangos ataskaitas. Išankstinis finansavimas paprastai atliekamas šalies arba teritorijos, kurioje vykdomas projektas, valiuta.

Pagal kaupiamosios apskaitos principus EPF vykdomi išankstiniai mokėjimai priskiriami turtui. Išankstinis finansavimas parodomas atėmus neapmokėtus vykdomuosius raštus sumoms išieškoti, susijusius su išankstiniais mokėjimais, ir metų gale dar nepadengtas apskaičiuotas sumas.

Pagal išankstinio finansavimo galimo susigrąžinimo arba panaudojimo laiką nustatoma, ar išankstinis finansavimas bus parodomas kaip trumpalaikis ar kaip ilgalaikis turtas. Panaudojimo laikas nustatytas pagrindiniame projekto susitarime. Visos sumos, grąžintinos arba panaudotinos per dvylikos mėnesių terminą nuo atskaitomybės dienos, parodomos kaip trumpalaikis išankstinis finansavimas, t. y. trumpalaikis turtas.

Kadangi dauguma EPF projektų yra ilgalaikiai, reikia, kad jiems skiriamais išankstiniais mokėjimais būtų galima naudotis ilgiau nei vienerius metus. Todėl šios išankstinio finansavimo sumos parodomos kaip ilgalaikis turtas.

Tai, kad ilgalaikis išankstinis finansavimas padidintas 157 mln. EUR, palyginti su 2009 12 31, daugiausia galima paaiškinti tuo, kad padidintą ilgalaikį išankstinį finansavimą, susijusį su AKR vidaus projektais (118 mln. EUR), programuojama pagalba (58 mln. EUR), kompensavo sumažintas ilgalaikis išankstinis finansavimas, susijęs su sektorių politika (13 mln. EUR).

TRUMPALAIKIS TURTAS

2.2 TRUMPALAIKIS IŠANKSTINIS FINANSAVIMAS

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Trumpalaikis išankstinis finansavimas (bendra suma) 172 2 211 732 3 115 2 957 Atėmus išankstinio finansavimo padengimo įvertį (72) (1 469) (477) (2 019) (2 158) Iš viso 100 742 255 1 096 800

Išankstinio finansavimo padengimo įvertis – tai apskaičiuota reikalavimus atitinkančių išlaidų, kurias mokėtino išankstinio finansavimo gavėjai patyrė, bet apie kurias dar nepranešta, suma metų pabaigoje. Šios sumos ataskaitinio laikotarpio ekonominės veiklos rezultatų ataskaitoje taip pat parodomos kaip išlaidos.

Grynasis trumpalaikis išankstinis finansavimas padidėjo 296 mln. EUR daugiausia dėl grynojo išankstinio finansavimo pagal 9-ąjį EPF (235 mln. EUR) padidėjimo, kurį sudaro išankstinio finansavimo padidėjimas, susijęs su AKR vidaus projektais (191 mln. EUR), sektorių politika (76 mln. EUR), kitomis pagalbos programomis, susijusiomis su ankstesniais EPF (19 mln. EUR), ir neatidėliotina pagalba (14 mln. EUR). Šį padidėjimą iš dalies kompensavo su programuojama pagalba susijusio grynojo išankstinio finansavimo sumažėjimas (76 mln. EUR).

Gautos išankstinio finansavimo garantijos

Garantijos yra skirtos išankstiniam finansavimui užtikrinti ir jų atsisakoma, kai sumokama paskutinė pagal projektą reikalaujama suma. Garantijoje yra dvi skirtingos vertės – nominalioji ir einamoji. Nominaliosios vertės atsiradimas siejamas su garantijos buvimu. Einamosios vertės atveju garantija suteikiama, jeigu yra išankstinio finansavimo mokėjimas ir (arba) tolesni dengimai.

2010 m. gruodžio 31 d. EPF gautų išankstinio finansavimo garantijų nominalioji vertė siekia 674 mln. EUR. Šių garantijų einamoji vertė siekia 363 mln. EUR. 2009 m. gruodžio 31 d. šios vertės buvo atitinkamai 684 ir 414 mln. EUR.

2.3 TRUMPALAIKĖS GAUTINOS SUMOS

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Iš klientų gautinos sumos 6 4 0 10 14 Iš valstybių narių gautinos sumos — 125 — 125 4 Sukauptos pajamos ir būsimųjų laikotarpių sąnaudos 2 104 6 112 47 Iš viso 9 233 5 247 66

Iš klientų gautinos sumos

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Iš klientų gautinos sumos 7 11 0 18 20 — Iš klientų gautinų sumų vertės sumažėjimas (1) (6) (1) (8) (6) Iš viso 6 4 0 10 14

Tai yra vykdomieji raštai sumoms išieškoti, į ataskaitas įtraukti 2010 m. gruodžio 31 d. kaip nustatytos teisės į gautinas sumas ir dar neįrašyti į kitas išlaidų kategorijas balanso turto pusėje. Vykdomųjų raštų sumoms išieškoti galutinis likutis – tai išduotų, bet metų pabaigoje dar neapmokėtų vykdomųjų raštų sumoms išieškoti vertė.

Apskaitos pareigūnas įvertina pagalbos gavėjų mokėtinų sumų, kurių grąžinimas neįtikimas, atidėjinį vertės sumažėjimui. Šis atidėjinys grindžiamas dviem kintamaisiais:

— kartu su įgaliojimus suteikiančiu pareigūnu nustatoma skolos nesusigrąžinimo rizika,

— skolos amžius, taikant bendrą atidėjinį (grindžiamą ankstesnėmis nuostolių normomis) gautinoms sumoms, kurioms netaikomas specialus vertės sumažinimas.

Tai, kad atliekamas toks patikslinimas, nereiškia, kad atsisakoma teisės ateityje susigrąžinti šias sumas.

Toliau pateikiamas lėšų judėjimas pagal vykdomus vykdomuosius raštus sumoms išieškoti tam tikru laikotarpiu.

(Mln. EUR) 8-asis EPF 9-asis EPF 10-asis EPF Iš viso 2010 m. Iš viso 2009 m. Neapmokėti vykdomieji raštai sumoms išieškoti metų pradžioje 7 13 0 20 23 Išduoti vykdomieji raštai sumoms išieškoti 24 58 83 164 60 Apmokėti vykdomieji raštai sumoms išieškoti (24) (60) (83) (166) (63) Apmokėti (15) (50) (78) (143) (45) Atsisakyti (FR 73 str.) 0 (1) — (1) (1) Panaikinti (4) (1) 0 (5) (1) Įskaityti (5) (8) (4) (17) (16) Neapmokėti vykdomieji raštai sumoms išieškoti metų pabaigoje 7 11 0 18 20

Iš valstybių narių gautinos sumos

9-ojo EPF 125 mln. EUR iš valstybių narių gautina suma apima iš Italijos gautiną įnašą, kuris buvo gautas 2011 m. sausio mėn.

Sukauptos pajamos ir būsimųjų laikotarpių sąnaudos

Sukauptos pajamos ir būsimųjų laikotarpių sąnaudos daugiausia apima sukauptas palūkanas už išankstinio finansavimo sumas ir delspinigius už pavėluotą mokėjimą pagal vykdomuosius raštus sumoms išieškoti. Be to, į šią išlaidų kategoriją įtrauktos bankų sąskaitose sukauptos pajamos iš palūkanų.

Sukauptų pajamų ir būsimųjų laikotarpių sąnaudų padidėjimą 65 mln. EUR galima paaiškinti didesnėmis sukauptomis palūkanomis už išankstinį finansavimą (62 mln. EUR). Šis padidėjimas atitinka didesnius ilgalaikio ir trumpalaikio išankstinio finansavimo likučius (žr. 2.1 ir 2.2 pastabas).

2.4 JUNGIAMOSIOS SĄSKAITOS

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 į 6-ąjį (iš 6-ojo) EPF (2 065) (214) — (2 279) (2 279) į 7-ąjį (iš 7-ojo) EPF — 2 279 — 2 279 2 279 į 8-ąjį (iš 8-ojo) EPF — (3 076) 513 (2 563) (2 773) į 9-ąjį (iš 9-ojo) EPF 3 076 — (3 526) (450) 1 412 į 10-ąjį (iš 10-ojo) EPF (513) 3 526 — 3 013 1 361 Iš viso 497 2 516 (3 013) 0 0

Siekiant padidinti veiksmingumą, 10-ajam EPF skiriamas visiems EPF bendras iždas. Taip galima vykdyti operacijas tarp skirtingų EPF, kurios išlyginamos įvairius EPF balansus siejančiose jungiamosiose sąskaitose.

Pagrindinis 2010 m. lėšų judėjimas jungiamosiose sąskaitose apima 10-ojo EPF mokėjimus už 8-ojo ir 9-ojo EPF įgyvendinimą ir 10-ojo EPF gautus pinigus, susijusius su 9-ojo EPF pareikalautais įnašais.

2.5 PINIGAI IR PINIGŲ EKVIVALENTAI (6)

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Pinigai bankuose — — 781 781 444 STABEX saugiosios sąskaitos — — 17 17 65 Bendro finansavimo banko sąskaitos — 7 2 10 13 Specialus Kongo Demokratinės Respublikos fondas (7) — — 0 0 1 Iš viso — 7 801 808 523

Pinigai bankuose

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Specialiosios sąskaitos – valstybių narių finansų įstaigos — — 599 599 392 Einamosios sąskaitos – komerciniai bankai — — 180 180 48 Vietos mokėjimo agentai — — 1 1 3 Iš viso — — 781 781 444

Bendras pinigų bankuose padidėjimas iš esmės gali būti paaiškintas mažesne nei planuota biudžeto įvykdymo apimtimi 2010 m.

Be to, 2010 m. pabaigoje buvo papildomų nedarbo dienų, todėl paskutinę metų savaitę valstybių iždai nedirbo. Taigi EPF iždo valdytojai turėjo užtikrinti, kad būtų pakankamai lėšų visiems mokėjimams, kurių būtų pareikalauta paskutinę metų savaitę, padengti. Dėl šios priežasties metų pabaigoje tiek valstybių narių finansų įstaigose, tiek komercinių bankų einamosiose sąskaitose pinigų likučiai buvo didesni.

Vietos mokėjimo agentų sąskaitų sumos – tai sumos, laikomos AKR valstybių ir UŠT bankų sąskaitose ir naudojamos mokėjimams vietos valiuta paramą gaunančioje valstybėje atlikti. Šios sąskaitos laikomos eurais arba Sąjungos valstybės narės valiuta. Siekiant užtikrinti centralizuotesnį mokėjimų valdymą, 2010 m. uždarytos 9 iš likusių 17 vietos mokėjimo agentų sąskaitų.

STABEX saugiosios sąskaitos

(Mln. EUR) Likutis 2010 12 31 Likutis 2009 12 31 Sudanas 0 36 Sent Lusija 7 15 Sent Vinsentas ir Grenadinai 4 4 Zimbabvė 0 3 Dramblio Kaulo Krantas 2 2 Malavis 1 1 Kitos šalys 2 3 Iš viso 17 65

STABEX – tai Europos Sąjungos kompensacinės finansų schemos, kuria siekiama stabilizuoti AKR šalių eksporto pajamas, akronimas. Ši schema pirmą kartą pradėta taikyti priėmus Lomės konvenciją (1975 m.), siekiant panaikinti neigiamą žemės ūkio produktų eksporto pajamų nestabilumo poveikį. STABEX saugiųjų sąskaitų likutį sudaro visos turimos STABEX lėšos, kurios ateityje bus pervestos atitinkamai paramą gaunančiai AKR valstybei. Šis likutis priskirtas 10-ajam EPF. Pasibaigus STABEX pagalbos priemonės galiojimui, 2010 m. uždarytos keturios STABEX saugiosios sąskaitos.

Be pirmiau nurodytų lėšų, yra ir kitų paramą gaunančioms AKR valstybėms skirtų STABEX lėšų. Komisijai ir paramą gaunančiai (AKR) valstybei sutarus dėl STABEX lėšų naudojimo būdų, abi šalys pasirašo pervedimo susitarimą. Pagal Lomės IV susitarimo (8) (su pakeitimais) 211 straipsnio nuostatas lėšos pervedamos į AKR valstybės vardu atidarytą sąskaitą, kurios sumoms skaičiuojamos palūkanos ir kuri tvirtinama dviem parašais (Europos Komisijos ir paramą gaunančios valstybės). Lėšos laikomos šiose dviem parašais tvirtinamose sąskaitose tol, kol pagal abipusių įsipareigojimų sistemą (angl. Framework of Mutual Obligations, FMO) pagrindžiama, kad galima atlikti pervedimą projektui.

Komisijos įgaliojimus suteikiantis pareigūnas pasilieka sąskaitos parašo teisę, jog užtikrintų, kad lėšos būtų išmokamos taip, kaip planuota. Lėšos dviem parašais tvirtinamose sąskaitose yra AKR valstybės nuosavybė, todėl nėra įtraukiamos kaip turtas į EPF ataskaitas. Pervedimai į šias sąskaitas įrašomi kaip STABEX mokėjimai.

Remiantis 10-ojo EPF vidaus susitarimo (9) 1 straipsnio 4 dalimi, 2010 m. EPF buvo grąžinta 32 mln. EUR iš dviem parašais tvirtinamų sąskaitų AKR šalyse. Šios lėšos pervestos iš Senegalo (26 mln. EUR) ir Kamerūno (2 mln. EUR). Be to, po audito grąžinta 3 mln. EUR iš dviem parašais tvirtinamos sąskaitos Lesote. Šios įplaukos įtrauktos į 10-ojo EPF ekonominės veiklos rezultatų ataskaitos veiklos pajamas (STABEX pagalbos priemonė).

Bendro finansavimo banko sąskaitos

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Bendro finansavimo banko sąskaitos — 7 2 10 13 Iš viso — 7 2 10 13

Šiose banko sąskaitose laikomos lėšos, susijusios su 2007 ir ankstesnių metų bendro finansavimo susitarimais. Šios bendro finansavimo lėšos yra atitinkamų valstybių narių nuosavybė, todėl atitinkama suma įrašoma kaip mokėtina suma. Dėl šios priežasties grynajam turtui nėra jokio poveikio.

Italijos bendras finansavimas tebevykdomas Somalyje pagal 9-ąjį EPF. 2010 m. užbaigtas vienas projektas Tanzanijoje, susijęs su tuo pačiu bendru finansavimu.

10-jo EPF bendro finansavimo banko sąskaitos susijusios su užbaigiamais ankstesniais bendro finansavimo projektais. Šios lėšos bus grąžintos valstybėms narėms, gavus įgaliojimus suteikiančio pareigūno nurodymą.

TRUMPALAIKIAI ĮSIPAREIGOJIMAI

2.6 TRUMPALAIKĖS MOKĖTINOS SUMOS

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Trumpalaikės mokėtinos sumos 25 189 273 487 343 Sukauptos sąnaudos 20 203 63 286 286 Būsimųjų laikotarpių kapitalo įnašai — — 272 272 232 Iš viso 45 392 608 1 045 860

Bendrą trumpalaikių mokėtinų sumų padidėjimą 185 mln. EUR galima paaiškinti tuo, kad 144 mln. EUR padidėjo trumpalaikės mokėtinos sumos ir 40 mln. EUR padidėjo Airijos būsimųjų laikotarpių kapitalo įnašai.

Trumpalaikės mokėtinos sumos

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Tiekėjai ir kita 25 182 193 400 320 Valstybėms narėms mokėtinos sumos – bendro finansavimo sumos — 7 68 75 13 Įvairios mokėtinos sumos — — 12 12 10 Iš viso 25 189 273 487 343

Trumpalaikės mokėtinos sumos apima EPF gautas sąnaudų ataskaitas, susijusias su dotacijų ir viešųjų pirkimų veikla. Jos įrašomos padengti reikalaujama suma nuo prašymo gavimo momento. Tokia pati procedūra taikoma sąskaitoms ir kreditiniams dokumentams, gautiems vykdant viešuosius pirkimus. Į atitinkamus prašymus padengti sąnaudas buvo atsižvelgta metų pabaigoje atskiriant straipsnius pagal finansinius metus. Vadovaujantis tais straipsnių atskyrimo įrašais, numatomos reikalavimus atitinkančios sumos buvo įrašytos kaip sukauptos sąnaudos.

Tiekėjai ir kita

Į šią išlaidų kategoriją įtrauktos tiekėjams mokėtinos sumos, taip pat sumos, mokėtinos viešosioms įstaigoms ir trečiosioms valstybėms.

80 mln. EUR padidėjimą, palyginti su ankstesniu ataskaitiniu laikotarpiu, daugiausia sudaro 40 mln. EUR padidėjusios mokėtinos sumos tiekėjams, 21 mln. EUR padidėjusios mokėtinos sumos trečiosioms valstybėms ir 14 mln. EUR padidėjusios mokėtinos sumos viešosioms įstaigoms.

Valstybėms narėms mokėtinos bendro finansavimo sumos

Gauti bendro finansavimo įnašai nurodomi kaip valstybėms narėms mokėtinos sumos, kadangi jie atitinka sąlyginių įplaukų iš kitokių nei valiutos keitimo operacijų kriterijus. EPF turi panaudoti įnašus paslaugoms trečiosioms šalims teikti arba kitaip grąžinti turtą (gautus įnašus) valstybėms narėms. Likusią mokėtiną bendro finansavimo susitarimų sumą sudaro gautas bendro finansavimo įnašas atėmus su projektu susijusias patirtas išlaidas. Grynajam turtui nėra jokio poveikio.

10 mln. EUR bendro finansavimo mokėtinų sumų valstybėms narėms yra susijusios su 2007 ir ankstesnių metų bendro finansavimo susitarimais. Šios lėšos laikomos specialiose banko sąskaitose, žr. 2.5 skirsnį apie bendro finansavimo banko sąskaitas.

2010 m. gauti nauji 65 mln. EUR bendro finansavimo įnašai (Prancūzija – 39 mln. EUR, Ispanija – 12 mln. EUR, Belgija – 11 mln. EUR, Danija – 2 mln. EUR, Nyderlandai – 1 mln. EUR). Su 2008 m. ir vėliau pasirašytais bendro finansavimo susitarimais susijusios lėšos nelaikomos specialiose banko sąskaitose.

2 mln. EUR bendro finansavimo įnašų buvo perklasifikuoti iš rezervų (žr. 1.1 skirsnyje pateiktą suvestinę grynojo turto pokyčių ataskaitą).

Bendro finansavimo mokėtinos sumos sumažintos 1 mln. EUR, siekiant kompensuoti su bendro finansavimo projektais susijusias patirtas išlaidas (žr. 3.1 ir 3.2).

Įvairios mokėtinos sumos

Įvairias mokėtinas sumas daugiausia sudaro nepaskirstytos piniginės įplaukos ir grąžintos sumos.

Sukauptos sąnaudos

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Sukauptos sąnaudos 20 203 63 286 286 Iš viso 20 203 63 286 286

Metų pabaigoje reikia įvertinti, kokias reikalavimus atitinkančias išlaidas patyrė EPF lėšų gavėjai, nors apie jas dar nepranešta. Remiantis šiais ataskaitinių laikotarpių atskyrimo apskaičiavimais, numatomos reikalavimus atitinkančios sumos įrašomos kaip sukauptos sąnaudos. Sukauptų sąnaudų dalis, kurią padengia išankstinio finansavimo suma, pateikiama kaip išankstinio finansavimo padengimo įvertis (žr. 2.2 skirsnį).

Būsimųjų laikotarpių fondo kapitalo įnašai

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Jungtinė Karalystė — — 269 269 228 Airija — — 3 3 3 Iš viso — — 272 272 232

Jie apima iš anksto sumokėtus valstybių narių įnašus.

GRYNASIS TURTAS

2.7 PAREIKALAUTASIS FONDO KAPITALAS

(Mln. EUR) 8-asis EPF 9-asis EPF 10-asis EPF Iš viso Fondo kapitalas 12 840 11 699 21 152 45 691 Fondo kapitalas, bendras finansavimas (10) — — 70 70 Nepareikalautasis fondo kapitalas — (4 160) (21 152) (25 312) Nepareikalautasis fondo kapitalas, bendra finansavimas (10) — — (69) (69) Pareikalautasis fondo kapitalas, 2009 12 31 12 840 7 539 2 20 381 Fondo kapitalas 12 840 11 699 21 152 45 691 Nepareikalautasis fondo kapitalas — (660) (21 152) (21 812) Pareikalautasis fondo kapitalas, 2010 12 31 12 840 11 039 0 23 879

Fondo kapitalas – tai visa atitinkamo EPF valstybių narių įnašų suma, kaip nustatyta kiekviename vidaus susitarime.

Nepareikalautosios lėšos – tai pradinis asignavimas, kurio valstybių narių dar nepareikalauta sumokėti.

Pareikalautasis fondo kapitalas – pradinių asignavimų suma, kurią valstybės narės prašomos pervesti į iždo sąskaitas 10-ojo EPF finansinio reglamento 16 straipsnyje nustatyta tvarka.

Gautas visas 8-ojo EPF kapitalas, kurį buvo pareikalauta sumokėti.

Nuo tada pradinė asignavimo suma, skirta 9-ajam EPF, kuri iš pradžių buvo 10 555 mln. EUR, 2004 m. buvo padidinta 105 mln. EUR suma, kurią suteikė EIB pagal Tarybos sprendimo 2003/583/EB nuostatas. Šis papildomas asignavimas skirtas veiksmams, kurių bus imamasi Kongo Demokratinėje Respublikoje.

9-ojo EPF vidaus susitarimo 2 straipsnio 2 dalyje nustatytas 1 000 mln. EUR rezervas, kuris nuo 2004 m. iki 2007 m. buvo naudojamas vadovaujantis įvairiais Tarybos sprendimais (11). Remdamasi 2007 m. Jungtinės AKR ir ES Tarybos sprendimu (12), Komisija nusprendė pradėti raginti mokėti papildomus savanoriškus įnašus, siekiant paremti Afrikos taikos priemonę AKR valstybių bendradarbiavimo lygmeniu – taip 9-asis EPF padidintas 39 mln. EUR suma.

Remiantis 10-ajam EPF taikomu vidaus susitarimu, 10-asis EPF, kurio kapitalas – 21 152 mln. EUR, įsigaliojo 2008 m.

Fondo kapitalas

(Mln. EUR) Įnašai % Nepareikalauti 9-ojo EPF įnašai 2009 12 31 2010 m. pareikalauti įnašai Nepareikalauti 9-ojo EPF įnašai 2010 12 31 Austrija 2,65 (111) 93 19 Belgija 3,92 (165) 137 27 Danija 2,14 (90) 75 15 Suomija 1,48 (62) 52 10 Prancūzija 24,30 (1 021) 851 170 Vokietija 23,36 (981) 818 164 Graikija 1,25 (53) 44 9 Airija 0,62 (26) 22 4 Italija 12,54 (487) 439 88 Liuksemburgas 0,29 (12) 10 2 Nyderlandai 5,22 (219) 183 37 Portugalija 0,97 (41) 34 7 Ispanija 5,84 (245) 204 41 Švedija 2,73 (115) 96 19 Jungtinė Karalystė 12,69 (533) 444 89 EIB Netaikoma — — (40) Iš viso 100,00 (4 160) 3 500 (660)

Pirmiau pateikiami 9-ojo EPF 15 dalyvaujančių valstybių narių 2010 ir 2009 m. pareikalauti ir gauti įprasti įnašai.

2011 m. bus pareikalauta paskutinių 9-ojo EPF įnašų, taip pat bus pareikalauta pirmųjų 10-ojo EPF, kuriame dalyvauja 27 valstybės narės, įnašų.

2.8 KITI REZERVAI

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 į 6-ąjį (iš 6-ojo) EPF 94 490 — 584 584 į 7-ąjį (iš 7-ojo) EPF 533 1 135 — 1 668 1 668 į 8-ąjį (iš 8-ojo) EPF — 2 762 102 2 864 2 779 į 9-ąjį (iš 9-ojo) EPF (2 762) — 231 (2 531) (2 682) į 10-ąjį (iš 10-ojo) EPF (102) (231) — (333) (97) Iš viso (2 237) 4 157 333 2 252 2 252

Nuo 10-ojo EPF įsigaliojimo 2008 m. visos ankstesnių EPF nepanaudotos lėšos perkeltos į 10-ojo EPF veiklos rezervą. Šis rezervas gali būti naudojamas tik laikantis 10-ojo EPF vidaus susitarimo 1 straipsnio 4 dalyje nustatytų sąlygų.

2010 m. 85 mln. EUR ir 151 mln. EUR nepanaudotų lėšų atitinkamai iš 8-ojo ir 9-ojo EPF pervesta į 10-ąjį EPF.

3. EKONOMINĖS VEIKLOS REZULTATŲ ATASKAITOS PASTABOS

3.1 VEIKLOS ĮPLAUKOS

(Mln. EUR) 8-asis EPF 9-asis EPF 10-asis EPF Iš viso 2010 m. Iš viso 2009 m. Išlaidų susigrąžinimas 8 20 0 29 24 STABEX lėšų susigrąžinimas 32 — — 32 — Pelnas iš valiutos keitimo 14 61 3 78 25 Veiklos pajamos, bendras finansavimas — — 1 1 — Iš viso 54 82 4 140 49

Šiai kategorijai priskiriami vykdomieji raštai sumoms išieškoti, kuriuos pateikė EPF ir pagal kuriuos EPF apskaitos sistemoje registruojamas sumažinimas, siekiant susigrąžinti anksčiau išmokėtas sumas, remiantis patikrinimais, auditais arba tinkamumo finansuoti analize. Pažymėtina, kad susigrąžinamos išankstinio finansavimo sumos neįtraukiamos kaip įplaukos, tačiau įtraukiamos į balanso išankstinio finansavimo kategoriją.

Neteisėtų išmokų susigrąžinimas

2010 m., siekiant susigrąžinti neteisėtas išmokas, išduota vykdomųjų raštų 11 mln. EUR sumoms išieškoti, palyginti su 3 mln. EUR 2009 m. Iš šios sumos 7 mln. EUR suma susijusi su susigrąžinimo išlaidomis, todėl ji įrašyta kaip veiklos įplaukos. 4 mln. EUR sudaro susigrąžintos sumokėtos išankstinio finansavimo sumos, įtrauktos į balanso išankstinio finansavimo turtą.

Toliau pateikiama neteisėtų išmokų susigrąžinimo pobūdžio santrauka.

(Mln. EUR) Įplaukos Išankstinis finansavimas Iš viso 2010 m. Įplaukos Išankstinis finansavimas Iš viso 2009 m. Klaida 1 1 2 0 0 1 Pažeidimas 5 3 8 0 1 1 Pranešė OLAF 1 — 1 1 — 1 Iš viso 7 4 11 2 1 3

STABEX lėšų susigrąžinimas

Remiantis 10-ojo EPF vidaus susitarimo (13) 1 straipsnio 4 dalimi, 2010 m. EPF buvo grąžinta 32 mln. EUR iš dviem parašais tvirtinamų sąskaitų AKR šalyse. Šios lėšos pervestos iš Senegalo (26 mln. EUR) ir Kamerūno (2 mln. EUR). Be to, po audito grąžinta 3 mln. EUR iš dviem parašais tvirtinamos sąskaitos Lesote. Šios įplaukos įtrauktos į 10-ojo EPF ekonominės veiklos rezultatų ataskaitos veiklos pajamas (STABEX pagalbos priemonė).

Pelnas iš valiutos keitimo

Pelnas iš valiutos keitimo atsiranda vykdant kasdieninę veiklą ir susijusius sandorius kita nei euras valiuta bei atliekant perkainojimą metų pabaigoje, kad būtų galima parengti metines ataskaitas. Jose nurodytas tiek realizuotas, tiek nerealizuotas pelnas.

Veiklos pajamos, bendras finansavimas

Veiklos pajamos, susijusios su bendru finansavimu, yra panaudoti įnašai (žr. 3.2). Kadangi šie įnašai atitinka sąlyginių įplaukų iš kitokių nei valiutos keitimo operacijų kriterijus, įnašas pripažįstamas pagal bendro finansavimo vykdymo tvarką.

3.2 VEIKLOS IŠLAIDOS

(Mln. EUR) 8-asis EPF 9-asis EPF 10-asis EPF Iš viso 2010 m. Iš viso 2009 m. Veiklos išlaidos – pagalbos priemonės 105 1 188 1 559 2 852 3 058 Veiklos išlaidos, bendras finansavimas 1 1 0 Valiutos keitimo nuostoliai 10 41 7 58 44 Gautinų sumų vertės sumažėjimas 0 2 1 3 1 Iš viso 116 1 230 1 567 2 914 3 103

Veiklos išlaidos – pagalbos priemonės

(Mln. EUR) 8-asis EPF 9-asis EPF 10-asis EPF Iš viso 2010 m. Iš viso 2009 m. Programuojama pagalba 13 114 1 000 1 127 877 Makroekonominė parama 0 35 — 35 93 Sektorių politika 3 762 — 765 1 139 AKR vidaus projektai — 181 154 336 364 Neatidėliotina pagalba — 78 364 442 464 Pagalba pabėgėliams (1) — — (1) 0 STABEX 46 — — 46 23 „Sysmin“ 10 — — 10 3 Kitos su ankstesniais EPF susijusios pagalbos programos (14) — (17) — (17) 40 Skolų mažinimas. Labai įsiskolinusios neturtingos šalys ir Pasaulio bankas 14 — — 14 (5) Institucinė parama — 3 41 44 31 Eksporto grąžinamosios išmokos 21 16 — 37 34 Kongo Demokratinės Respublikos fondas — 15 — 15 (6) Iš viso 105 1 188 1 559 2 852 3 058

Veiklos išlaidos, bendras finansavimas

Tai 2010 m. su bendro finansavimo projektais susijusios patirtos išlaidos. Kadangi gauti bendro finansavimo įnašai atitinka sąlyginių įplaukų iš kitokių nei valiutos keitimo operacijų kriterijus, atitinkama įnašų suma įrašyta kaip veiklos įplaukos (žr. 3.1).

EPF veiklos išlaidos apima įvairias pagalbos priemones ir gali būti įvairių rūšių, atsižvelgiant į tai, kaip pinigai išmokami ir valdomi.

Valiutos keitimo nuostoliai

Valiutos keitimo nuostoliai atsiranda vykdant kasdienę veiklą ir susijusius sandorius kita nei euras valiuta bei atliekant perkainojimą metų pabaigoje, kad būtų galima parengti metines ataskaitas; jie gali būti realizuoti ir nerealizuoti.

Vertinant grynąją poziciją, per metus susidarė 20 mln. EUR grynasis pelnas iš valiutos keitimo (t. y. iš 78 mln. EUR pelno iš valiutos keitimo atėmus 58 mln. EUR valiutos keitimo nuostolį). Daugiausia grynojo pelno iš valiutos keitimo susiję su šiomis valiutomis: NGN (Nigerijos naira) – 4 mln. EUR, NAD (Namibijos doleris) – 3 mln. EUR, FJD (Fidžio doleris) – 2 mln. EUR, PGK (Papua Naujosios Gvinėjos kina) – 2 mln. EUR, HTG (Haičio gurdas) – 2 mln. EUR ir SZL (Svazilendo lilangenis) – 2 mln. EUR.

Gautinų sumų vertės sumažėjimas

Į šią išlaidų kategoriją daugiausia įtrauktos išankstinio finansavimo korekcijos bei dėl skolininkų nurašytos ir (arba) prarastos sumos.

3.3 ADMINISTRACINĖS IŠLAIDOS

(Mln. EUR) 8-asis EPF 9-asis EPF 10-asis EPF Iš viso 2010 m. Iš viso 2009 m. Administracinės išlaidos 0 6 80 86 90 Iš viso 0 6 80 86 90

Į šią išlaidų kategoriją įtrauktos paramos išlaidos, t. y. administracinės išlaidos, susijusios su EPF programavimu ir įgyvendinimu. Jos apima projektų rengimo, tolesnių veiksmų, stebėjimo ir vertinimo išlaidas, taip pat kompiuterinių tinklų, techninės pagalbos ir pan. išlaidas.

3.4 FINANSINĖS ĮPLAUKOS

(Mln. EUR) 8-asis EPF 9-asis EPF 10-asis EPF Iš viso 2010 m. Iš viso 2009 m. Pajamos iš palūkanų – Europos bankai — 0 0 1 1 Pajamos iš palūkanų – STABEX (15) 0 — — 0 1 Delspinigių pajamos už pavėluotą vykdomųjų raštų sumoms išieškoti apmokėjimą 0 0 2 3 1 Palūkanos už išankstinį finansavimą 3 76 12 91 47 Iš viso 4 77 14 95 49

2010 m. pajamos iš palūkanų lieka mažos dėl mažų palūkanų normų (daugiausia EONIA –euro vienos nakties indekso vidurkis ir ECB ribinė palūkanų norma, kuri taikoma ECB refinansavimo operacijoms).

Delspinigių pajamos už pavėluotą vykdomųjų raštų sumoms išieškoti apmokėjimą

Tai iš skolininkų gauti delspinigiai už pavėluotą vykdomųjų raštų sumoms išieškoti apmokėjimą, įskaitant pavėluotą valstybių narių įnašų mokėjimą. Šios lėšos gali būti naudojamos projektams finansuoti pagal 10-ajam EPF taikomo vidaus susitarimo 1 ir 6 straipsnius.

Palūkanos už išankstinį finansavimą

Palūkanos iš išankstinio finansavimo sumų yra pripažįstamos jų priskaičiavimo metu pagal 10-ojo EPF finansinio reglamento nuostatas. Palyginti su 2009 m., gautų išankstinio finansavimo palūkanų padidėjimas atitinka tiek ilgalaikio, tiek trumpalaikio išankstinio finansavimo padidėjimą (žr. 2.1 ir 2.2 pastabas).

4. PINIGŲ SRAUTŲ ATASKAITOS PASTABOS

4.1 PINIGŲ SRAUTŲ ATASKAITOS TIKSLAS IR PARENGIMAS

Dėl pinigų srautų ataskaitos informacijos gali būti įvertintas EPF gebėjimas gauti pinigų ir pinigų ekvivalentų bei jo poreikis tuos pinigų srautus panaudoti.

Pinigų srautų ataskaita rengiama remiantis netiesioginiu metodu. Tai reiškia, kad grynasis finansinių metų perteklius arba deficitas koreguojamas atsižvelgiant į nepiniginius sandorių rezultatus, visas praėjusių ar būsimų laikotarpių pagrindinės veiklos piniginių įplaukų ar išmokų atidėtas sumas arba sukauptas sumas.

Pinigų srautai, atsirandantys iš sandorių užsienio valiuta, parodomi EPF atskaitomybės valiuta (eurais), taikant užsienio valiutos keitimo į eurus kursą, galiojantį pinigų srautų dieną.

4.2 PAGRINDINĖ VEIKLA

EPF pinigų srautų ataskaitoje nurodomi tik EPF pagrindinės veiklos pinigų srautai, nes EPF nevykdo investicinės ar finansavimo veiklos. Šios pagrindinės veiklos tikslas – dalyvauti siekiant nustatytų politikos rezultatų.

5. NEAPIBRĖŽTASIS TURTAS BEI ĮSIPAREIGOJIMAI IR KITOS INFORMACIJOS ATSKLEIDIMAS

5.1 NEAPIBRĖŽTASIS TURTAS

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Įvykdymo garantijos 33 270 57 360 287 Sulaikytų sumų garantijos 15 192 20 227 186 Neapibrėžtasis turtas, susijęs su teismo bylomis — 1 — 1 — Iš viso 48 462 77 587 473

Įvykdymo garantijos

Kartais reikalaujama įvykdymo garantijų, siekiant užtikrinti, kad EPF finansavimo gavėjai įvykdytų savo sutartyse su EPF numatytus įsipareigojimus.

Įvykdymo garantijos padidėjo 73 mln. EUR dėl to, kad pagal 9-ąjį EPF ir pagal 10-ąjį EPF gautos naujos garantijos, t. y. atitinkamai 29 mln. EUR suma, daugiausia susijusi su sektorių politikai skirta pagalba, ir 43 mln. EUR suma, daugiausia susijusi su programuojama pagalba.

Sulaikytų sumų garantijos

Sulaikytų sumų garantijos susijusios tik su darbų sutartimis. Paprastai 10 % tarpinių mokėjimų paramos gavėjams sulaikoma siekiant užtikrinti, kad rangovas įvykdytų savo įsipareigojimus. Šios sulaikytos sumos parodomos kaip mokėtinos sumos. Perkančiajai organizacijai patvirtinus rangovas vietoj to gali pateikti sulaikytų sumų garantiją, kuri pakeičia sulaikytas tarpinių mokėjimų sumas. Šios gautos garantijos parodomos kaip neapibrėžtasis turtas.

Sulaikytų sumų garantijų padidėjimą 41 mln. EUR daugiausia galima paaiškinti tuo, kad pagal 9-ąjį EPF ir pagal 10-ąjį EPF gautos naujos garantijos, t. y. atitinkamai 23 mln. EUR suma, pirmiausia susijusi su sektorių politikai skirta pagalba, ir 19 mln. EUR suma, susijusi su programuojama pagalba.

5.2 NEAPIBRĖŽTIEJI ĮSIPAREIGOJIMAI

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Sumos, susijusios su teismo bylomis 0 6 — 6 1 Iš viso 0 6 — 6 1

Pirmiau nurodytos sumos susijusios su šiuo metu EPF pateiktais ieškiniais padengti nuostolius, kitais teisiniais ginčais ir numatomomis teisinėmis išlaidomis. Ateityje visi neapibrėžtieji ir kiti įsipareigojimai, prireikus juos mokėti, bus finansuojami EPF. EPF finansuoja valstybės narės.

5.3 KITOS INFORMACIJOS ATSKLEIDIMAS

Biudžetiniai įsipareigojimai

(Mln. EUR) 8-asis EPF 9-asis EPF 10-asis EPF Iš viso 2010 12 31 Iš viso 2009 12 31 Dar nesumokėti neįvykdyti biudžetiniai įsipareigojimai 267 2 562 3 161 5 991 5 920 Susijusios į ekonominės veiklos rezultatų ataskaitą įtrauktos sumos (46) (404) (264) (714) (605) Iš viso 221 2 158 2 897 5 277 5 314

Neįvykdyti biudžetiniai įsipareigojimai yra nepanaudoti įsipareigojimai, pagal kuriuos dar neatlikti mokėjimai ir (arba) dar nepanaikinti įsipareigojimai. Tai įprastinė daugiamečių programų pasekmė. 2010 m. gruodžio 31 d. neįvykdyti biudžetiniai įsipareigojimai iš viso sudarė 5 991 mln. EUR. Suma, atskleista kaip būsimas finansuotinas įsipareigojimas, yra šis neįvykdytas biudžetinis įsipareigojimas, atėmus susijusias sumas, kurios 2010 m. ekonominės veiklos rezultatų ataskaitoje buvo įtrauktos į išlaidas, taigi iš viso gaunama 5 277 mlrd. EUR suma.

6. FINANSINĖS RIZIKOS VALDYMAS

Toliau pateikiama informacija apie Europos plėtros fondo finansinės rizikos valdymą yra susijusi su iždo operacijomis, kurias Europos plėtros fondo vardu atlieka Europos Komisija, kad panaudotų fondo išteklius.

6.1 RIZIKOS VALDYMO POLITIKA IR APSIDRAUDIMO VEIKSMAI

EPF iždo operacijų valdymo taisyklės ir principai nustatyti Tarybos reglamente 215/2008 dėl 10-ajam Europos plėtros fondui taikomo finansinio reglamento ir vidaus susitarime.

Remiantis pirmiau nurodytu reglamentu, taikomi šie pagrindiniai principai:

— EPF įnašus valstybės narės moka į specialiąsias sąskaitas, kurios yra atidarytos kiekvienos valstybės narės emisijos banke arba jos paskirtoje finansų įstaigoje. Įnašų sumos lieka tose specialiosiose sąskaitose iki tol, kada turi būti atlikti EPF mokėjimai.

— EPF įnašus valstybės narės moka eurais, o EPF mokėjimai atliekami eurais ir kitomis valiutomis, taip pat ir mažiau žinomomis.

— EPF vardu Komisijos atidarytos banko sąskaitos negali būti pereikvotos.

Be specialiųjų sąskaitų, Komisija yra EPF vardu atidariusi kitas banko sąskaitas finansų įstaigose (centriniuose ir komerciniuose bankuose), kad galėtų atlikti mokėjimus ir gauti kitokias įplaukas nei valstybių narių įnašai į biudžetą, pagal Tarybos reglamento 215/2008 44 straipsnį (žr. 6.4 skirsnį).

Visus komercinius bankus, kuriuose EPF vardu Komisija yra atidariusi kitų sąskaitų nei specialiosios sąskaitos, atrenka Komisija organizuojamo konkurso būdu.

Iždo ir mokėjimo operacijos yra itin automatizuotos ir atliekamos naudojantis šiuolaikinėmis informacinėmis sistemomis. Siekiant garantuoti sistemos saugumą ir užtikrinti pareigų atskyrimą pagal finansinį reglamentą, taikomos specialios procedūros, Komisijos vidaus kontrolės standartai ir audito principai.

Siekiant riboti veiklos ir finansinę riziką bei užtikrinti tinkamą kontrolės lygį, raštišku gairių ir procedūrų rinkiniu reguliuojamas iždo ir mokėjimo operacijų valdymas. Šios gairės ir procedūros apima įvairius operacijos aspektus, ir reguliariai tikrinama, kaip jų laikomasi.

6.2 RINKOS RIZIKA

6.2.1. Valiutos rizika

Visi įnašai laikomi eurais, o kitos valiutos perkamos tik tada, kai prireikia mokėjimams atlikti. Dėl to EPF iždo operacijoms valiutos rizika negresia.

6.2.2. Palūkanų normos rizika

EPF pinigų neskolina, todėl nepatiria palūkanų normos rizikos.

Vis dėlto jis uždirba palūkanas už įvairiose bankų sąskaitose laikomas lėšas. Todėl Komisija EPF vardu nustatė priemones, kuriomis užtikrinama, kad uždirbamos palūkanos reguliariai atspindėtų rinkos palūkanų normas bei galimą jų svyravimą.

Už vienos nakties indėlius komercinių bankų sąskaitose atlyginama kiekvieną dieną. Likučių tokiose sąskaitose atlyginimas paremtas kintamomis rinkos palūkanų normomis, kurioms taikoma sutartinė marža (teigiama arba neigiama). Daugumos sąskaitų palūkanų skaičiavimas susietas su EONIA (euro vienos nakties indekso vidurkiu) ir patikslinamas, kad būtų atsižvelgiama į bet kokius šios normos svyravimus. Kai kurių kitų sąskaitų palūkanos skaičiavimas susietas su ECB ribine palūkanų norma (taikoma ECB refinansavimo operacijoms). Todėl EPF negresia jokia rizika, kad už jo lėšas bus atlyginta mažesnėmis nei rinkos normomis.

6.3 KREDITO RIZIKA (SANDORIO ŠALIES RIZIKA)

Pagal Tarybos reglamentą 215/2008 dauguma EPF iždo išteklių laikomi valstybių narių atidarytose specialiosiose sąskaitose, kurios skirtos jų įnašams mokėti. Dauguma tokių sąskaitų laikomos valstybių narių ižduose arba nacionaliniuose centriniuose bankuose. Šios įstaigos kelia mažiausią sandorio šalių riziką EPF (rizika tenka jame dalyvaujančioms valstybėms narėms).

Mokėjimams padengti komerciniuose bankuose laikomų EPF iždo išteklių atveju šios sąskaitos papildomos reikiamu laiku ir automatiškai tvarkomos Komisijos iždo pinigų valdymo sistemos. Kiekvienoje sąskaitoje laikomos minimalios pinigų sumos, atitinkančios kasdienių iš jos atliekamų mokėjimų vidurkį. Dėl to šiose sąskaitose per naktį laikomos sumos visada yra nedidelės ir taip užtikrinama, kad EPF tenka nedidelė rizika.

Be to, siekiant dar labiau sumažinti EPF tenkančią sandorio šalies riziką, atrenkant komercinius bankus taikomos specialios gairės.

Visi komerciniai bankai atrenkami konkurso būdu. Norint dalyvauti konkurso procedūrose, minimalus trumpalaikis kredito reitingas turi būti „Moody's“ P-1 arba lygiavertis reitingas (S&P A-1 arba „Fitch“ F1). Tam tikromis deramai pagrįstomis aplinkybėmis gali užtekti mažesnio lygio reitingo.

6.4 LIKVIDUMO RIZIKA

EPF taikomais biudžeto principais užtikrinama, kad bendri grynųjų pinigų ištekliai biudžetiniu laikotarpiu visada būtų pakankami susijusiems mokėjimams atlikti. Iš tiesų bendri valstybių narių įnašai atitinka bendrą atitinkamo biudžetinio laikotarpio mokėjimo asignavimų sumą.

Vis dėlto valstybių narių įnašai EPF mokami tris kartus per metus, o mokėjimams būdingas tam tikras sezoniškumas.

Siekiant užtikrinti, kad iždo ištekliai visada būtų pakankami mokėjimams, kurie turi būti atlikti konkretų mėnesį, padengti, Komisijos iždo tarnyba ir atitinkami mokėjimus atliekantys departamentai reguliariai keičiasi informacija apie iždo būklę, kad užtikrintų, jog tam tikru laikotarpiu atliekami mokėjimai neviršytų turimų iždo išteklių.

Be to, kas paminėta pirmiau, vykdant kasdienes EPF iždo operacijas, automatizuotomis pinigų valdymo priemonėmis užtikrinama, kad kiekvienos EPF banko sąskaitos likvidumas būtų pakankamas.

7. SANDORIŲ SU SUSIJUSIOMIS ŠALIMIS ATSKLEIDIMAS

Nenustatyta jokių sandorių su susijusiomis šalimis, kuriuos reikėtų atskirai atskleisti šiame skirsnyje.

8. ĮVYKIAI PO BALANSO DATOS

Šių ataskaitų tvirtinimo dieną EPF apskaitos pareigūnas nebuvo pastebėjęs jokių reikšmingų įvykių ir jam nebuvo pranešta apie jokius reikšmingus įvykius, kurie turėtų būti atskirai atskleisti šiame skirsnyje. Metinės ataskaitos ir susijusios pastabos buvo parengtos remiantis naujausiais turimais duomenimis – tą patvirtina pirmiau pateikta informacija.

9. EKONOMINĖS VEIKLOS REZULTATO IR BIUDŽETO VYKDYMO REZULTATO SUDERINIMAS

Ekonominės veiklos metų rezultatas apskaičiuotas pagal kaupiamosios apskaitos principus. Tačiau pagal Finansinį reglamentą biudžeto vykdymo rezultatas paremtas pinigų apskaitos taisyklėmis. Kadangi abu rezultatai yra tų pačių susijusių operacijų rezultatai, naudinga kontrolės priemonė – užtikrinti, kad jie būtų suderinami. Toliau pateikiamoje lentelėje šis suderinimas parodomas pabrėžiant pagrindines derinamas sumas, išskaidytas į įplaukų ir išlaidų punktus.

(Mln. EUR) 2010 m. 2009 m. EKONOMINĖS VEIKLOS METŲ REZULTATAS (2 765) (3 094) ĮPLAUKOS Teisės į gautinas sumas, neturinčios poveikio biudžeto vykdymo rezultatui (33) — Teisės į einamaisiais metais nustatytas sumas, kurios dar nesurinktos (4) (3) Teisės į ankstesniais metais nustatytas sumas, kurios surinktos einamaisiais metais 10 13 Grynasis išankstinio finansavimo poveikis 53 24 Grynosios sukauptos įplaukos (173) (75) IŠLAIDOS Dar nesumokėtos einamųjų metų išlaidos 178 228 Einamaisiais metais sumokėtos ankstesnių metų išlaidos (16) (155) — Panaikinti mokėjimai 39 12 Grynasis išankstinio finansavimo poveikis (353) (506) Grynosios sukauptos išlaidos (31) 331 BIUDŽETO VYKDYMO METŲ REZULTATAS (3 233) (3 069)

Derinamos sumos. Įplaukos

Finansinių metų biudžeto įplaukos yra įplaukos, gautos surinkus gautinas sumas pagal per metus nustatytas teises, ir sumos, gautos pagal teises, nustatytas praėjusiais metais.

Teisės į gautinas sumas, neturinčios poveikio biudžeto vykdymo rezultatui, įtraukiamos į ekonominės veiklos rezultatą, tačiau biudžeto prasme jų negalima laikyti įplaukomis, nes sumokėta suma pervedama į rezervus ir jos nebegalima vėl panaudoti be Tarybos sprendimo.

Teisės į einamaisiais metais nustatytas sumas, kurios dar nesurinktos, suderinimo tikslais turi būti išskaitomos iš ekonominės veiklos rezultatų, nes jos nesudaro biudžeto įplaukų dalies. Tačiau einamaisiais metais surinktos sumos pagal ankstesniais metais nustatytas teises siekiant suderinimo turi būti pridėtos prie ekonominės veiklos rezultato.

Grynasis išankstinio finansavimo poveikis – susigrąžintų išankstinio finansavimo sumų padengimas. Tai piniginės įplaukos, kurios nedaro poveikio ekonominės veiklos rezultatui.

Grynąsias sukauptas įplaukas daugiausia sudaro sukauptos sumos, nustatytos metų pabaigos ataskaitinių laikotarpių atskyrimo tikslais. Atsižvelgiama tik į grynąjį poveikį, t. y. einamaisiais metais sukauptas įplaukas, atėmus atkurtas sukauptas įplaukas iš praėjusių metų.

Derinamos sumos. Išlaidos

Einamųjų metų dar neapmokėtos išlaidos suderinimo tikslais turi būti pridedamos, nes jos įtrauktos į ekonominės veiklos rezultatų ataskaitą, bet nepriskiriamos biudžeto išlaidoms. Tačiau einamaisiais metais apmokėtos ankstesnių metų išlaidos suderinimo tikslais turi būti išskaitomos iš ekonominės veiklos rezultatų, nes jos yra einamųjų metų biudžeto išlaidų dalis, bet neturi poveikio ekonominės veiklos rezultatams.

Panaikintų mokėjimų piniginės įplaukos nedaro poveikio ekonominės veiklos rezultatams, tačiau daro poveikį biudžeto vykdymo rezultatui.

Grynasis išankstinio finansavimo poveikis yra naujų išankstinio finansavimo sumų, išmokėtų einamaisiais metais (pripažintų kaip metų biudžeto išlaidos) ir išankstinio finansavimo sumų, išmokėtų einamaisiais metais arba praėjusiais metais priėmus reikalavimus atitinančias išlaidas, padengimo derinys. Pastarosios sumos yra išlaidos kaupimo požiūriu, bet nėra biudžeto sąskaitos, nes pradinio išankstinio finansavimo mokėjimas jau buvo laikomas biudžeto išlaidomis, kai tas mokėjimas buvo atliekamas.

Grynąsias sukauptas išlaidas daugiausia sudaro sukauptos sumos, nustatytos metų pabaigoje siekiant atskirti biudžeto straipsnius, t. y. reikalavimus atitinkančios išlaidos, kurias patiria EPF lėšų gavėjai, bet apie kurias EPF dar nepranešta. Atsižvelgiama tik į grynąjį poveikį, t. y. einamųjų metų sukauptas išlaidas, atėmus atkurtas sukauptas praėjusių metų išlaidas.

2. FINANSINIO VYKDYMO ATASKAITA

ĮVADINĖ PASTABA

Ankstesni EPF

— 2000 m. liepos 27 d. AKR ir EB Tarybos sprendime Nr. 1/2000 dėl pereinamojo laikotarpio priemonių numatyta, kad ankstesnių EPF nepaskirstytų išteklių dalis turi būti panaudota programoms, atitinkančioms susijusias Kotonu susitarimo nuostatas ir iš anksto taikomas pagal pereinamojo laikotarpio priemones.

— 2001 m. kovo 16 d. Komisijos sprendime Nr. 410/2001, nustatančiame asignavimus orientacinėms programoms AKR šalims pagal AKR ir EB partnerystės susitarimą, numatyta, kad nepaskirstyti ankstesnių EPF ištekliai (ne daugiau kaip 1,2 mlrd. EUR) būtų panaudoti vykdymui pagal atitinkamų EPF taisykles ir procedūras iki 9-ojo EPF finansinio protokolo įsigaliojimo.

— 2001 m. birželio 15 d. Komisijos sprendime Nr. 1033/2001 nustatyti asignavimai regioninėms programoms ir AKR vidaus bendradarbiavimui pagal AKR ir EB partnerystės susitarimo finansinį protokolą.

— 2002 m. liepos 11 d. Komisijos sprendimu Nr. 1252/2002 iš bendrų 6-ojo ir 7-ojo EPF rezervų 60 mln. EUR padidintas AKR vidaus bendradarbiavimo biudžetas ir numatyta, kad šios papildomos lėšos pagal pradiniams EPF taikytas taisykles ir procedūras bus naudojamos iki 9-ojo EPF finansinio protokolo įsigaliojimo.

— 2002 m. gruodžio 23 d. AKR ir EB Ministrų Tarybos sprendimu Nr. 3/2002 iš 8-ojo EPF nepaskirstytų išteklių (bendrojo rezervo) išskaityta 25 mln. EUR suma ir paskirta regioniniam bendradarbiavimui pagal AKR ir EB partnerystės susitarimą.

— Kadangi 6-ojo EPF veikla užbaigta 2006 m., o 7-ojo EPF veikla užbaigta 2008 m., į metines ataskaitas nebeįtrauktos šių EPF vykdymo lentelės. Tačiau su pervestais likučiais susijęs vykdymas nurodytas 9-ajame EPF.

— Kaip ir ankstesniais metais, siekiant užtikrinti skaidrumą pateikiant 2009 m. ataskaitas, toliau pateikiamose lentelėse atskirai nurodomos 8-ojo EPF pagal Lomės konvencijoje numatytą programavimą ir pagal Kotonu susitarime numatytą programavimą panaudotos dalys. Kalbant apie pastarąjį programavimą, ataskaitos buvo rengiamos ir pateikiamos remiantis AKR ir EB partnerystės susitarimo IV priedo 3 straipsnio 2 dalimi, taikoma šalims. Šiame straipsnyje AKR šalims numatytas A finansinis paketas, skirtas makroekonominei paramai ir paramai programoms bei projektams, ir B finansinis paketas, skirtas nenumatytiems poreikiams finansuoti, pvz., neatidėliotinai pagalbai, skolos mažinimo iniciatyvoms ir paramai siekiant sušvelninti eksporto pajamų nestabilumo poveikį (17). Kalbant apie regionus, ataskaitos buvo pateiktos remiantis regioniniu programavimu, kaip nurodyta AKR ir EB partnerystės susitarimo 2 skyriuje (t. y. regioninės orientacinės programos ir AKR vidaus bendradarbiavimas).

— Remiantis AKR ir EB partnerystės susitarimo Ib priedo 4 punktu (2008–2013 m. daugiametė finansinė programa), nuo 2007 12 31 iki 10-ojo EPF įsigaliojimo likę šių fondų likučiai ir nepanaudotos sumos perkeltos į 9-ąjį EPF, siekiant užtikrinti ES administracijos gebėjimą dirbti ir padengti einamąsias išlaidas, kad projektų vykdymas tęstųsi iki 10-ojo EPF įsigaliojimo.

10-asis EPF

2000 m. birželio 23 d. Europos bendrijos valstybių narių ir Afrikos, Karibų ir Ramiojo vandenyno valstybių (AKR) Kotonu pasirašytas AKR ir EB partnerystės susitarimas įsigaliojo 2003 m. balandžio 1 d. Kotonu susitarimas buvo iš dalies pakeistas susitarimu, kurį minėtosios valstybės 2005 m. birželio 25 d. pasirašė Liuksemburge.

2001 m. lapkričio 27 d. ES Tarybos sprendimas (2001/822/EB) dėl užjūrio šalių bei teritorijų (UŠT) ir Europos Sąjungos asociacijos įsigaliojo 2001 m. gruodžio 2 d. Šis sprendimas iš dalies pakeistas 2007 m. kovo 19 d. (Sprendimas 2007/249/EB).

2006 m. liepos 17 d. Europos bendrijos valstybių narių vyriausybių atstovų priimtas Vidaus susitarimas dėl Bendrijos pagalbos finansavimo pagal 2008–2013 m. daugiametę finansinę programą remiantis peržiūrėtu Kotonu susitarimu įsigaliojo 2008 m. liepos 1 d.

Remiantis Kotonu susitarimu, antrasis Bendrijos pagalbos AKR šalims ir UŠT laikotarpis (2008–2013 m.) finansuojamas iš 10-ojo EPF, kurio lėšos iš viso sudaro 22 682 mln. EUR, iš kurių:

— 21 966 mln. EUR AKR šalims skirta remiantis peržiūrėto Kotonu susitarimo Ib priede išdėstyta daugiamete finansine programa,

— 286 mln. EUR UŠT skirta remiantis peržiūrėto Tarybos sprendimo dėl UŠT ir Europos bendrijos asociacijos IIAa priedu,

— 430 mln. EUR skirta Komisijai padengti išlaidoms, susidarančioms dėl 10-ojo EPF išteklių programavimo ir vykdymo, vadovaujantis vidaus susitarimo 6 straipsniu.

10-ojo EPF įsigaliojimo dieną šias sumas papildė neišleisti likučiai ir dar papildys nepanaudotos lėšos, atsiradusios dėl pirminių žemės ūkio produktų eksporto pajamų stabilizavimo garantijų sistemos (STABEX) pagal ankstesnius fondus (iki 9-ojo EPF). Šie likučiai ir nepanaudotos lėšos turėtų būti naudojami ir valdomi remiantis peržiūrėtu Kotonu susitarimu ir vidaus susitarimu.

10-ojo EPF asignavimai AKR valstybėms ir regionams (EUR):

— 15 300 mln. EUR – nacionalinėms orientacinėms programoms, iš kurių: — 13 500 mln. EUR – A paketams, iš kurių panaudota 12 385 mln. EUR asignavimų ir iš šios sumos 33 mln. EUR pervesta regioniniams asignavimams (daugiaregioniniams PALOP). Be to, Senegalui skirtas A paketas padidintas 26 mln. EUR suma, kurią sudaro nepanaudotos „Stabex“ lėšos; — 1 800 mln. EUR – B paketams, iš kurių 601 mln. EUR – pradiniai asignavimai ir 1 199 mln. EUR – nenumatytų poreikių rezervas (naudojamas įvairioms priemonėms, kaip antai metinėms FLEX ir ad-hoc VFLEX bei atsakui į maisto kainų krizę);

— 1 783 mln. EUR – regioninėms orientacinėms programoms, panaudoti visi asignavimai;

— 2 700 mln. EUR – AKR vidaus asignavimams, iš kurių panaudota 2 330 mln. EUR;

— 683 mln. EUR – tolesnių nacionalinių ir regioninių orientacinių programų asignavimų (po laikotarpio vidurio ir pabaigos apžvalgų) rezervas.

10-ojo EPF nemobilizuojamas veiklos rezervas

Kadangi 10-asis EPF įsigaliojo 2008 m. liepos 1 d., likę likučiai ir nepanaudotos projektų sumos pagal 9-ąjį EPF ir ankstesnius EPF pervedami į 10-ojo EPF veiklos rezervą, išskyrus „Stabex“ lėšas ir 9-ojo EPF administracinį paketą. Šis rezervas gali būti naudojamas tik laikantis 10-ojo EPF vidaus susitarimo 1 straipsnio 4 dalyje nustatytų sąlygų.

Toliau išsamiai nurodoma šio rezervo padėtis 2010 12 31:

(mln. EUR) Iš viso į 10-ojo EPF nemobilizuojamą rezervą pervesta lėšų 318 — pridėjus nepanaudotas, bet 2010 12 31 dar nepervestas lėšas 22 — atėmus lėšas, kurias 2010 m. liepos 12 d. Tarybos sprendimu 2010/406/ES Taryba jau nusprendė skirti Sudanui – 150 Iš viso rezerve turima lėšų (AKR + UŠT) 190

10-ojo EPF „Stabex“ rezervas

Uždarius „Stabex“ sąskaitas, nepanaudotos lėšos pervedamos į 10-ojo EPF „Stabex“ A paketo rezervą (10-ojo EPF vidaus susitarimo 1 straipsnio 4 dalis), o po to – susijusių šalių nacionalinėms orientacinėms programoms.

Šių nepanaudotų lėšų ir pervestų sumų padėtis 2010 12 31:

(mln. EUR) Susijusi šalis A paketo rezervas STABEX A paketas Kamerūnas 2,28 Jamaika 0,06 Lesotas 3,44 Senegalas 26,31 Iš viso 5,78 26,31

10-ojo EPF bendras finansavimas

Pagal 10-ąjį EPF pervedimo susitarimai dėl valstybių narių bendro finansavimo pasirašyti ir iš viso panaudota 74,83 mln. EUR vertės įsipareigojimų asignavimų, tačiau mokėjimų asignavimų panaudota tik 54,38 mln. EUR suma.

Toliau lentelėje parodyta bendro finansavimo asignavimų padėtis 2010 12 31:

(mln. EUR) Įsipareigojimų asignavimai Mokėjimų asignavimai Bendras finansavimas, A paketas 61,12 (18) 52,85 Bendras finansavimas, AKR vidaus projektai 12,15 0,64 Bendras finansavimas, administracinės išlaidos 1,56 0,89 74,83 54,38

Toliau pateikiamose lentelėse nurodomos grynosios sumos, susijusios su sumomis, kurios patvirtintos, dėl kurių sudarytos sutartys ir kurios išmokėtos.

Priede pateikiamose lentelėse nurodyta informacija pagal šalis ir pagal priemones.

2.1 ASIGNAVIMAI

1.1 Lentelė

8-asis EPF

Asignavimų pokyčiai 2010 m. gruodžio 31 d.

ASIGNAVIMŲ ANALIZĖ PAGAL PRIEMONES

(mln. EUR) Priemonė Pradiniai asignavimai Sukauptų išteklių padidėjimas (sumažėjimas) 2009 m. gruodžio 31 d. Išteklių padidėjimas arba sumažėjimas 2010 m. Pastabos Dabartiniai asignavimai AKR Lomė Iš viso orientacinių programų 7 562 (2 347) (49) (19) 5 166 Palūkanų normų subsidijos 370 (278) 92 Neatidėliotina pagalba 140 (4) (0) (19) 136 Pagalba pabėgėliams 120 (10) (2) (19) 109 Rizikos kapitalas 1 000 67 (31) (19) 1 037 „Stabex“ 1 800 (1 077) 0 (20) 723 „Sysmin“ 575 (463) (0) (19) 112 Struktūrinis koregavimas 1 400 97 1 497 Labai įsiskolinusios neturtingos šalys 1 060 1 060 Pajamų iš palūkanų panaudojimas 37 (0) (19) 37 Kotonu A paketas 430 (1) (19) 429 B paketas 255 255 Iš viso AKR 12 967 (2 231) (83) 10 653 UŠT Iš viso orientacinių programų 115 (75) (2) (19) 38 Palūkanų normų subsidijos 9 (7) 1 Neatidėliotina pagalba 3 (3) Pagalba pabėgėliams 1 (1) Rizikos kapitalas 30 (24) (1) (19) 6 „Stabex“ 6 (4) 1 „Sysmin“ 3 (0) 2 Iš viso UŠT 165 (114) (2) 49 Iš viso 8-ajam EPF 13 132 (2 345) (85) 10 702





1.2 Lentelė

9-asis EPF

Asignavimų pokyčiai 2010 m. gruodžio 31 d.

ASIGNAVIMŲ ANALIZĖ PAGAL PRIEMONES

(mln. EUR) Priemonė Pradiniai asignavimai Sukauptų išteklių padidėjimas (sumažėjimas) 2009 m. Gruodžio 31 d. Išteklių padidėjimas arba sumažėjimas 2010 m. Pastabos Dabartinis asignavimų lygis AKR A paketas 5 318 4 197 (102) (21) 9 413 B paketas 2 108 (801) (6) (21) 1 301 Nacionalinių asignavimų rezervas 1 224 (1 224) ĮPC, ŽŪPC ir parlamentinė asamblėja 164 12 (5) (21) 171 Ilgalaikės plėtros rezervas 258 (258) 0 Regioniniai asignavimai 904 25 (19) (21) 911 AKR vidaus projektai 300 2 945 (10) (21) 3 236 Vykdymo sąnaudos 125 (0) (21) 125 Palūkanos ir kitos įplaukos 69 69 Administracinės sąnaudos 46 46 Specialus asignavimas Kongo D. R. 108 108 Pervestos lėšos iš 6-ojo EPF – Lomė 24 (1) (21) 24 Pervestos lėšos iš 7-ojo EPF – Lomė 737 (5) (21) 731 Taikos priemonės savanoriški įnašai 39 39 Iš viso AKR 10 401 5 919 (147) 16 173 UŠT A paketas 0 250 (1) (21) 249 B paketas/C rezervo panaudojimas 0 7 7 Ilgalaikės plėtros rezervas 144 (144) Regioniniai asignavimai 8 42 (1) (21) 49 Techninės pagalbos paketas 2 (1) (21) 1 Pervestos lėšos iš 6-ojo EPF – Lomė 0 0 Pervestos lėšos iš 7-ojo EPF – Lomė 4 (1) (21) 3 Iš viso UŠT 154 158 (4) 308 Iš viso 9-ajam EPF 10 555 6 078 (151) 16 482





1.3 Lentelė

10-asis EPF

Asignavimų pokyčiai 2010 m. gruodžio 31 d.

ASIGNAVIMŲ ANALIZĖ PAGAL PRIEMONES

(mln. EUR) Priemonė Pradiniai asignavimai Sukauptų išteklių padidėjimas (sumažėjimas) 2009 m. Gruodžio 31 d. Išteklių padidėjimas arba sumažėjimas 2010 m. Pastabos Dabartinis asignavimų lygis AKR A paketas 11 516 862 (22) 12 378 A paketo rezervas 13 500 (11 549) (836) (23) 1 115 B paketas 1 089 375 (23) 1 464 B paketo rezervas 1 800 (1 089) (375) (23) 336 Regioniniai asignavimai 1 816 (27) 1 816 Regioninių asignavimų rezervas 1 783 (1 783) Nacionalinių asignavimų rezervas, A paketas, „Stabex“ 6 (24) 6 NOP / ROP rezervas 683 683 AKR vidaus projektai 2 330 2 330 AKR vidaus projektų rezervas 2 700 (2 330) 370 Vykdymo sąnaudos 430 430 Palūkanos ir kitos įplaukos 30 2 32 Bendras finansavimas 63 12 (25) 75 Nemobilizuojamas AKR rezervas 81 230 (26) 311 Iš viso AKR 20 896 174 276 21 345 UŠT A paketas A paketo rezervas 195 195 B paketas 4 (23) 4 B paketo rezervas 15 (4) (23) 11 Regioninių asignavimų rezervas 40 40 UŠT tyrimai ir techninė pagalba 6 6 Nemobilizuojamas UŠT rezervas 1 6 (26) 7 Iš viso UŠT 256 1 6 263 Iš viso 10-ajam EPF 21 152 175 282 21 609

2.2 KONSOLIDUOTOS ATASKAITOS

2.1 Lentelė

EPF suvestinės ataskaitos 2010 12 31

PAŽANGOS ATASKAITA

(mln. EUR) ASIGNAVIMAI 8-asis EPF 9-asis EPF 10-asis EPF 8-asis, 9-asis ir 10-asis EPF Lomė Programuojama pagalba 5 204 5 204 Neprogramuojama pagalba 4 777 4 777 Iš kitų fondų pervestos lėšos 758 758 Įvairios įplaukos 37 37 Kotonu A paketas 429 9 662 12 378 22 469 B paketas 255 1 308 1 468 3 030 Regioniniai asignavimai 960 1 816 2 776 AKR vidaus projektai 3 236 2 330 5 566 ĮPC, ŽŪPC ir jungtinė asamblėja 171 171 Specialus asignavimas, Tarybos spr. 4/04 108 108 Taikos priemonės savanoriški įnašai 39 39 Bendras finansavim. (įsipareigoj. asignav.) 75 75 Vykdymo sąnaudos ir palūkanos 240 468 708 NOP / ROP rezervas 683 683 Regioninių asignavimų rezervas 40 40 AKR vidaus projektų rezervas 370 370 Šalių rezervas 1 657 1 657 „Stabex“ - NOP rezervas, A paketas 6 6 Nemobilizuojamas veiklos rezervas 318 318 Iš viso 10 702 16 482 21 609 48 792





EPF Bendra suma Metiniai skaičiai 2010 12 31 % asignavimų 2006 m. 2007 m. 2008 m. 2009 m. 2010 m. Sprendimai 8 10 699 100 % (265) (211) (53) (42) (45) 9 16 463 100 % 3 187 3 455 775 (54) (116) 10 10 617 48 % 4 766 3 501 2 349 Iš viso 37 778 2 921 3 244 5 488 3 405 2 187 Asignuotos lėšos 8 10 508 98 % 202 35 55 (42) 8 9 15 683 95 % 2 915 3 317 3 163 997 476 10 6 134 28 % 130 3 184 2 820 Iš viso 32 324 3 117 3 352 3 348 4 140 3 304 Mokėjimai 8 10 240 96 % 737 483 323 152 158 9 13 121 80 % 1 861 2 294 3 253 1 806 1 304 10 2 973 14 % 90 1 111 1 772 Iš viso 26 334 2 598 2 777 3 666 3 069 3 233 Neigiami skaičiai – tai panaikinti įsipareigojimai.

2.2 Lentelė

EPF suvestinės ataskaitos 2010 12 31

PAGALBOS GRUPĖ

8-asis EPF % 9-asis EPF % 10-asis EPF % Iš viso % (28) (28) (28) (28) Lomė Programuojama pagalba (nop) Asignavimai 5 204 5 204 Sprendimai 5 201 100 % 5 201 100 % Asignuotos lėšos 5 089 98 % 5 089 98 % Mokėjimai 4 945 95 % 4 945 95 % Neprogramuojama pagalba Asignavimai 4 777 4 777 Sprendimai 4 776 100 % 4 776 100 % Asignuotos lėšos 4 759 100 % 4 759 100 % Mokėjimai 4 670 98 % 4 670 98 % Iš kitų fondų pervestos lėšos Asignavimai 758 758 Sprendimai 757 100 % 757 100 % Asignuotos lėšos 723 95 % 723 95 % Mokėjimai 655 86 % 655 86 % Įvairios įplaukos Asignavimai 37 37 Sprendimai 37 100 % 37 100 % Asignuotos lėšos 36 98 % 36 98 % Mokėjimai 35 94 % 35 94 % Iš viso Asignavimai 10 018 758 10 776 Sprendimai 10 015 100 % 757 100 % 10 772 100 % Asignuotos lėšos 9 885 99 % 723 95 % 10 607 98 % Mokėjimai 9 650 96 % 655 86 % 10 305 96 % Kotonu A paketas Asignavimai 429 9 662 12 378 22 469 Sprendimai 429 100 % 9 647 100 % 7 416 60 % 17 492 78 % Asignuotos lėšos 423 99 % 9 194 95 % 4 288 35 % 13 905 62 % Mokėjimai 416 97 % 7 906 82 % 1 648 13 % 9 970 44 % B paketas Asignavimai 255 1 308 1 468 3 030 Sprendimai 255 100 % 1 308 100 % 1 003 68 % 2 565 85 % Asignuotos lėšos 200 78 % 1 261 96 % 829 56 % 2 290 76 % Mokėjimai 174 68 % 1 078 82 % 677 46 % 1 929 64 % ĮPC, ŽŪPC ir jungtinė asamblėja Asignavimai 171 171 Sprendimai 171 100 % 171 100 % Asignuotos lėšos 167 98 % 167 98 % Mokėjimai 153 90 % 153 90 % Regioniniai asignavimai Asignavimai 960 1 816 2 776 Sprendimai 956 100 % 361 20 % 1 317 47 % Asignuotos lėšos 880 92 % 92 5 % 972 35 % Mokėjimai 591 62 % 9 1 % 601 22 % AKR vidaus asignavimai Asignavimai 3 236 2 330 5 566 Sprendimai 3 236 100 % 1 560 67 % 4 795 86 % Asignuotos lėšos 3 082 95 % 705 30 % 3 787 68 % Mokėjimai 2 384 74 % 454 19 % 2 838 51 % Taikos priemonės savanoriški įnašai Asignavimai 39 39 Sprendimai 39 100 % 39 100 % Asignuotos lėšos 37 95 % 37 95 % Mokėjimai 24 62 % 24 62 % Specialus asignavimas, Tarybos spr. 2003/583/EB Asignavimai 108 108 Sprendimai 108 100 % 108 100 % Asignuotos lėšos 105 97 % 105 97 % Mokėjimai 105 97 % 105 97 % Vykdymo sąnaudos ir palūkanos Asignavimai 240 468 708 Sprendimai 240 100 % 216 46 % 455 64 % Asignuotos lėšos 234 98 % 205 44 % 439 62 % Mokėjimai 225 94 % 184 39 % 409 58 % Iš viso Asignavimai 684 15 723 18 460 34 867 Sprendimai 684 100 % 15 705 100 % 10 555 57 % 26 944 77 % Asignuotos lėšos 623 91 % 14 960 95 % 6 120 33 % 21 703 62 % Mokėjimai 590 86 % 12 466 79 % 2 972 16 % 16 028 46 % NOP / ROP REZERVAS 683 683 REGIONINIŲ ASIGNAVIMŲ REZERVAS 40 40 AKR VIDAUS PROJEKTŲ REZERVAS 370 370 „Stabex“ – NOP rezervas, A paketas 6 ŠALIŲ REZERVAS 1 657 1 657 Bendras finansavimas Asignavimai 75 75 Sprendimai 62 83 % 62 83 % Asignuotos lėšos 14 19 % 14 2 % Mokėjimai 1 1 % 1 0 % Nemobilizuojamas veiklos rezervas 318 318 Iš viso Asignavimai 10 702 16 482 21 609 48 792 Sprendimai 10 699 100 % 16 463 100 % 10 617 49 % 37 778 77 % Asignuotos lėšos 10 508 98 % 15 683 95 % 6 134 28 % 32 324 66 % Mokėjimai 10 240 96 % 13 121 80 % 2 973 14 % 26 334 54 %





2.3 Lentelė

EPF suvestinės ataskaitos 2010 12 31

ANALIZĖ PAGAL PRIEMONES

AKR + UŠT – 8-asis EPF

(mln. EUR) Asignavimai Sprendimai Asignuotos lėšos Mokėjimai Bendra suma Metinė suma % Bendra suma Metinė suma % Bendra suma Metinė suma % (1) (